GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Mizo Moore Myanmar Norwegian Ossetian Papiamento (Curaçao) Persian Polish Portuguese Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Thai Turkish Ukrainian Urdu Vietnamese Zulu\n“[Yehowa], nukaŋuti . . . nèzi kpi, ne ame vɔ̃ɖi mi amesi nye ame dzɔdzɔe wui la?”—XABAKUK 1:13.\n1. Ɣekaɣie sidzedze Yehowa ƒe ŋutikɔkɔe axɔ anyigba dzi taŋ?\nÐE Mawu atsrɔ̃ ame vɔ̃ɖiwo gbaɖegbea? Ne atsrɔ̃ wo la, ke vaseɖe ɣekaɣie wòle be míagalala ase ɖo? Amewo biaa nya siawo tɔgbe le anyigba dzi godoo. Afikae míate ŋu akpɔ ŋuɖoɖoawo le? Míakpɔe le Mawu ƒe nyagblɔɖinya siwo ku ɖe ɣeyiɣi ɖoɖia ŋu me. Wona kakaɖedzi mí be Yehowa adrɔ̃ ʋɔnu ame vɔ̃ɖiwo katã kpuie. Ɣemaɣi koe wòava eme bliboe be “sidzedze Yehowa ƒe ŋutikɔkɔe ayɔ anyigba dzi taŋ, abe alesi tsi yɔ atsiaƒui ene.” Nya mawoe nye ŋugbedodo si nye nyagblɔɖi si dze le Mawu ƒe Nya Kɔkɔe la me le Xabakuk ta 2:14.\n2. Mawu ƒe ʋɔnudrɔ̃nya etɔ̃ kawoe le Xabakuk ƒe agbalẽa me?\n2 Yehowa Mawu ƒe ʋɔnudrɔ̃nya etɔ̃e le Xabakuk ƒe agbalẽ si woŋlɔ anɔ ƒe 628 D.M.Ŋ. lɔƒo la me. Ʋɔnudɔdrɔ̃ mawo dometɔ eve va eme xoxo. Gbãtɔe nye Yehowa ƒe ʋɔnudɔdrɔ̃ blema Yuda-dukɔ dzeaglã la. Ke evelia enye ka? Eyae nye ʋɔnudɔdrɔ̃ si Mawu he va Babilontɔ ameteɖeanyilawo dzi. Ekema míate ŋu aka ɖe edzi be Mawu ƒe ʋɔnudɔdrɔ̃ siawo ƒe etɔ̃lia ava eme godoo. Le nyateƒe me la, míate ŋu akpɔ mɔ be ava eme kpuie ŋutɔ. Le ame dzɔdzɔe siwo le ŋkeke mamlɛ siawo me ta la, Mawu atsrɔ̃ ame vɔ̃ɖiwo katã. Woatsrɔ̃ avɔ keŋkeŋ le “Mawu, ŋusẽkatãtɔ la, ƒe ŋkeke gã la ƒe aʋawɔwɔ” si le aƒe tum kabakaba me.—Nyaɖeɖefia 16:14, 16.\n3. Nukae adzɔ ɖe ame vɔ̃ɖiwo dzi le míaƒe ŋkekea me godoo?\n3 Mawu ƒe ŋkeke gã la ƒe aʋawɔwɔ le aƒe tum gbesiagbe. Eye kakaɖedzi le Mawu ƒe ʋɔnudɔdrɔ̃ ame vɔ̃ɖiwo le míaƒe ɣeyiɣia me ŋu abe alesi wònɔ le ʋɔnudɔdrɔ̃ siwo Yehowa he va Yuda kple Babilon dzi gome ene. Gake fifi laa la, nukata miana míatsɔe be míele Yuda le Xabakuk ƒe ŋkekea me o? Nukae le edzi yim le anyigba ma dzi?\nDukɔ si Tɔtɔ\n4. Nyatakaka dziŋɔ kae Xabakuk se?\n4 Kpɔe ɖa le susu me be Yehowa ƒe nyagblɔɖila Xabakuk nɔ anyi ɖe eƒe xɔta le fiẽsi me le ya fafɛ xɔm. Haƒonuwo nɔ eƒe axa dzi. (Xabakuk 1:1; 3:19, nuwunyawo) Gake Xabakuk se nyatakaka dziŋɔ aɖe. Yuda Fia Yoyakim na wowu Uriya, eye wòna wotsɔ eƒe kukua ƒu gbe ɖe dukɔ hahoo la ƒe yɔdowo dzi. (Yeremya 26:23) Enye nyateƒe be Uriya meyi edzi ɖo ŋu ɖe Yehowa ŋu o, evɔ̃ eye wòsi yi Egipte. Gake Xabakuk nya be menye didi be yeawɔ nusi ade bubu Yehowa ŋue ʋã Yoyakim wòwɔ ŋutasẽnu ma o. Esia dze le fia la ƒe bubu aɖeke mademade Mawu ƒe sewo ŋu kple alesi wòlé fu Yeremya kple ame bubu siwo subɔa Yehowa la me.\n5. Aleke nuwo nɔ le gbɔgbɔ me le Yuda, eye aleke Xabakuk wɔ nu ɖe eŋui?\n5 Xabakuk kpɔ alesi dzudzɔ ʋeʋĩ le tutum tso aƒe siwo le nutoa me la mee. Menye Yehowae wole dzudzɔ ʋeʋĩa dom na o. Alakpasubɔsubɔ me nuwɔna si Yuda-fia vɔ̃ɖi Yoyakim nɔ ŋgɔ na mee wole gome kpɔm le. Ŋukpenanu ka gbegbee nye si! Aɖatsi lólo ɖe ŋku dzi na Xabakuk, wòɖe kuku be: “Yehowa, ɣekaɣi manɔ yɔwòm sesĩe, eye nagbe esese ase ɖo? Mado ɣli na wò le ŋutasesẽ ta, ke màxɔ na ame o? Nukaŋuti nèna mele nu vlo wɔwɔ teƒe kpɔm, eye nèle hiãkame kpɔm kple ŋku, gbegblẽ kple ŋutasesẽ le ŋkunye me, avuwɔwɔ li, eye dzre dzɔ? Eyata se la ŋuti nufiafia me gbɔdzɔ, eye nuteƒewɔwɔ megadona ɖe gota o. Elabena ame vɔ̃ɖi ɖe to ɖe ame dzɔdzɔe, eyata nuteƒewɔwɔ trɔ tagbo hafi do.”—Xabakuk 1:2-4.\n6. Nukae dzɔ ɖe se kple dzɔdzɔenyenye dzi le Yuda?\n6 Ẽ, nudomegbegblẽ kple ŋutasesẽ bɔ. Xabakuk kpɔa xaxa, dzrewɔwɔ, kple avuwɔwɔ le afisiafi. ‘Sea me gbɔdzɔ,’ eye ŋusẽ megale eŋu o. Ke dzɔdzɔenyenye ya ɖe? “Megadona ɖe gota” aʋadziɖuɖutɔe o! Meɖua dzi gbeɖe o. Ke boŋ “ame vɔ̃ɖi ɖe to ɖe ame dzɔdzɔe,” eye wotroa se siwo woɖo be woakpɔ ame maɖifɔ ta hafi la. “Nuteƒewɔwɔ trɔ tagbo hafi do” nyateƒe. Wogblẽ edome keŋkeŋ. Nɔnɔme wɔnublanui ka gbegbee nye si!\n7. Nukae Xabakuk ɖo kplikpaa be yeawɔ?\n7 Xabakuk tɔ sẽ hebu nɔnɔmea ŋu. Ðe wòana taa? Kura o! Esi ŋutsu nuteƒewɔla sia bu alesi woti Mawu subɔla wɔnuteƒewo yome katã ŋu vɔ la, egaɖoe kplikpaa wu tsã be yeanɔ te sesĩe anye Yehowa ƒe nyagblɔɖila si li ke. Xabakuk ɖoe be yeayi edzi agblɔ Mawu ƒe gbedasiwo—ne ewɔwɔ ahe ku vɛ nɛ gɔ̃ hã.\nYehowa Awɔ “Nane” si Womaxɔ Ase O\n8, 9. ‘Nukae’ Yehowa awɔ si womaxɔ ase o?\n8 Xabakuk kpɔ subɔsubɔnyahela alakpatɔ siwo medea bubu Mawu ŋu o la le ŋutega me. Se nya si Yehowa gblɔ na wo ɖa: “Miɖe ŋku ɖe dukɔwo dome, mikpɔ nu!” Anɔ eme be Xabakuk bu nusita Mawu ƒo nu na ame vɔ̃ɖiwo alea ŋu. Azɔ ese Yehowa gblɔ na wo be: “Miaƒe nu neku! Elabena mele nane wɔ ge le mia ŋɔli, eye ne wotoe na mi la, miele exɔ ge ase o.” (Xabakuk 1:5) Le nyateƒe me la, Yehowa ŋutɔe le nusia si womele xɔxɔ ge ase o la wɔ ge. Gake nukae wònye?\n9 Xabakuk ɖo to nya bubu siwo Mawu gagblɔ la vevie, si woŋlɔ ɖe Xabakuk 1:6-11. Yehowa ƒe gbedasi—si alakpamawu alo legba aɖeke si me agbe mele o mate ŋu ana wòagbe emevava o—lae nye si: “Kpɔ ɖa, manyɔ Kaldeatɔwo, dukɔ nyanyrã, si ƒe afɔ tsɔna; woato anyigba ƒe kekeme, ne woaxɔ nɔƒe, siwo menye wo tɔ o la. Ŋɔdzi kple vɔvɔ̃ anɔ eŋu, ade se, eye wòaɖu gã ɖe eya ŋutɔ ƒe akɔta. Eƒe sɔwo [ƒua] du wu lãkle, eye woƒe afɔwo tsɔ wu amegãxi le zã me, eƒe sɔdolawo le zi nyẽm, didiƒe ke eƒe sɔdolawo tso, eye wole dzodzom abe hɔ̃, si le abla ɖem ɖe nuɖuɖu ŋu la ene. Wo katã wova ɖe ŋutasesẽ ŋu, wotsɔ woƒe ŋku me tu ŋgɔ tẽ, eye woƒo aboyomewo nu ƒu abe ke ene. Woaɖe alɔme le fiawo ŋu, eye woako amegãwo, mɔ̃ sesẽwo anye fefenu na wo, eye woatsɔ anyi aƒu kpoe ahaxɔ wo. Emegbe aho adzo abe ahom ene, eye enu ayi; ke amesi tsɔ eƒe ŋusẽ wɔ mawui la, to vo ɖe eya ŋutɔ ɖokui ŋu.”\n10. Amekawoe Yehowa akplɔ vɛ?\n10 Nyagblɔɖi si nye nuxlɔ̃ame ka gbegbee nye si wònye tso Dziƒoʋĩtɔ la gbɔ! Yehowa akplɔ Kaldeatɔ siwo nye Babilon-dukɔ nyanyrã la vɛ. Ne woho to ‘anyigba ƒe kekeme la,’ woaxɔ teƒe geɖe. Aleke gbegbe wòdzi ŋɔe nye si! “Ŋɔdzi kple vɔvɔ̃” le Kaldeatɔwo ƒe aʋakɔa ŋu, elolo eye wòna dzidzi ƒoa ame. Eya ŋutɔ dea se sesẽwo. ‘Eya ŋutɔ gbɔe eƒe sedede tsona.’\n11. Aleke nàɖɔ Babilon-ʋakɔ siwo ava dze Yuda dzi lae?\n11 Babilontɔwo ƒe sɔwo ɖea abla wu lãkle siwo ƒua du sesĩe. Woƒe sɔdolawo wɔa adã wu amegãxi dɔwuitɔ siwo le ade dam le zã me. ‘Eƒe sɔwo le afɔ tum anyi’ le didim vevie be yewoaho. Wotso keke Babilon ke ɖo ta Yuda. Kaldeatɔwo le dzodzom abe hɔ̃e le du dzi ɖe nuɖuɖu ŋu ene eye woadze nusi minyãm wole la dzi kpuie. Gake ɖe esia anye ɣeyiɣi kpui aɖe ƒe amedzidzedze si asrafo ʋɛ aɖewo ko awɔa? Gbeɖe! “Wo katã wova ɖe ŋutasesẽ ŋu,” eye wonye aʋakɔ gã aɖe si lɔ hoo yina nu gblẽ ge. Woɖo mo vevi, woɖo ta ɣedzeƒe gome yina Yuda kple Yerusalem, eye woƒe afɔ le tsɔtsɔm abe ɣedzeƒe ya ene. Babilon-ʋakɔwo ɖe ame gbogbo aɖewo ɖe nu wozu gamemewo ale gbegbe be “woƒo aboyomewo nu ƒu abe ke ene.”\n12. Aleke Babilontɔwo awɔ nui, eye nuka mee futɔ sẽŋu sia “aɖi fɔ” le?\n12 Kaldeatɔwo ƒe aʋakɔwo ɖea alɔme le fiawo ŋu eye wokoa amegãwo, amesiwo katã si ŋusẽ aɖeke mele woatsɔ axe mɔ na woƒe ablaɖeɖe la o. ‘Mɔ sesẽ ɖesiaɖe nye fefenu na wo,’ elabena Babilontɔwo xɔa mɔ ɖesiaɖe ne wotsɔ ‘anyi ƒu kpo’ si dzi woanɔ adze edzi. Le Yehowa ƒe ɣeyiɣi ɖoɖi dzi la, futɔ dziŋɔ la “aho adzo abe ahom ene.” Ne edze Yuda kple Yerusalem dzi la, ‘aɖi fɔ’ le esi wòawɔ nuvevi Mawu ƒe amewo ta. Ne Kaldeatɔwo ɖu aʋa dzi alɔtsɔtsɔe vɔ la, woƒe aʋafia agblɔ dadatɔe be: ‘Mía mawu ƒe ŋusẽ mee esia tso.’ Gake aleke gbegbe woda ƒui enye si!\nNu Vevi si Dzi Woatu Mɔkpɔkpɔ Ðo\n13. Nukatae mɔkpɔkpɔ kple kakaɖedzi ɖo Xabakuk me?\n13 Esi Xabakuk va se Yehowa ƒe tameɖoɖowo me nyuie wu la, eƒe mɔkpɔkpɔ dzi ɖe edzi. Kakaɖedzi yɔe fũ wòƒo nu kafu Yehowa. Nyagblɔɖila la gblɔ le Xabakuk 1:12 be: “Yehowa, nye Mawu, nye kɔkɔetɔ, ɖe menye wòe li tso blema ke oa? [Mèle] kuku ge o.” Nyateƒee, Yehowa nye Mawu “tso mavɔ me yi mavɔ me”—si fia be eli tegbee.—Psalmo 90:1, 2.\n14. Nuka wɔm Yudatɔ siwo gbe xɔse la nɔ?\n14 Esi nyagblɔɖila la nɔ ŋutega si Mawu nɛ ŋu bum henɔ dzidzɔ kpɔm ɖe gɔmesese si wòna wòsu esi ŋu la, egblɔ kpee be: “Yehowa, wòe ɖoe na ʋɔnudɔdrɔ̃, wò agakpe, wòe ɖoe na tohehe.” Mawu drɔ̃ fɔbuʋɔnu Yuda si gbe xɔse la eye wodze na Yehowa ƒe mokaka kple tohehe sesẽ. Ðe wòle be woabu eyama be enye yewoƒe Agakpe, mɔ sesẽ, sitsoƒe, kple xɔxɔ Tsoƒe ɖeka kolia hafi. (Psalmo 62:8; 94:22; 95:1) Ke hã Yudatɔwo ƒe kplɔla xɔsegbelawo mete ɖe Mawu ŋu o, eye woyi edzi te Yehowa subɔla wɔnamanɔŋutɔwo ɖe to.\n15. Susu ka nue Yehowa ƒe ‘ŋkuwo dza ale gbegbe be mate ŋu akpɔ nu vɔ̃ɖi wɔwɔ o’?\n15 Nɔnɔme sia do nuxaxa na Yehowa ƒe nyagblɔɖila la vevie. Eyata egblɔ be: “Wò amesi ƒe ŋkuwo dza, be màte ŋu akpɔ nu vɔ̃ɖi wɔwɔ o, eye màte ŋu alé ŋku ɖe hiãkame ŋu o.” (Xabakuk 1:13) Ẽ, Yehowa ƒe ‘ŋkuwo dza ale gbegbe be mate ŋu akpɔ nu vɔ̃ɖi wɔwɔ o,’ si fia be mazi kpi akpɔ nugbegblẽwɔwɔ o.\n16. Aleke nàƒo nu tso Xabakuk 1:13-17 me nyawo ŋu kpuie?\n16 Eyata biabia aɖewo siwo na wobua tame nɔ susu me na Xabakuk. Ebia be: “Nukaŋuti nèle ame tovo kpɔm kple ŋku, eye nèzi kpi, ne ame vɔ̃ɖi mi amesi nye ame dzɔdzɔe wui la? Èwɔ amegbetɔ abe ƒumelã ene, abe nutata, siwo nu aƒetɔ aɖeke mele o la ene. Etsɔ ƒu he wo katã ɖe go, eɖe wo kple eƒe ɖɔ, eye wòlɔ wo trɔ ɖe eƒe aguɖɔe me. Eyata wòle dzidzɔ kpɔm le aseye tsom ɖo. Eyata wòsa vɔ na eƒe ɖɔ, eye wòdo dzudzɔ na eƒe aguɖɔe; elabena woawoe na eƒe gome da ami, eye eƒe nuɖuɖu sɔ gbɔ fũ. Ðe wòanɔ eƒe ɖɔ kam, eye wòanɔ dukɔwo wuwu dzi ɖaa nublanui makpɔmakpɔea?”—Xabakuk 1:13-17.\n17. (a) Aleke Babilontɔwo anɔ Mawu ƒe tameɖoɖo dzi wɔmee ne wodze Yuda kple Yerusalem dzi? (b) Nukae Yehowa aɖe afia Xabakuk?\n17 Ne Babilontɔwo dze Yuda kple eƒe fiadu, Yerusalem dzi la, woawɔ nu alesi dze wo ŋu. Womanya be ɖe Mawu le yewo zãm be yeadrɔ̃ ʋɔnu dzɔdzɔe eƒe ame mawɔnuteƒewo o. Ele bɔbɔe be míakpɔ nusita wòsesẽ na Xabakuk be wòase egɔme be Mawu azã Babilontɔ siwo nye ame vɔ̃ɖiwo atsɔ adrɔ̃ Eƒe ʋɔnui. Kaldeatɔ ŋutasẽla mawo menye Yehowa subɔlawo o. Wobua amegbetɔwo be wonye ‘tɔmelã kple nutata’ siwo woalé ate ɖe anyi. Gake nya siawo matɔtɔ Xabakuk eteƒe nadidi o. Eteƒe madidi o Yehowa aɖee fia eƒe nyagblɔɖila la be Babilontɔwo matsi tomahemahe ɖe nuwo haha ŋukeklẽtɔe kple woƒe ʋukɔkɔɖi yakatsyɔ la ta o.—Xabakuk 2:8.\nEle Klalo Hena Yehowa ƒe Nya Bubuwo Sese\n18. Nukae míate ŋu asrɔ̃ tso Xabakuk ƒe nɔnɔme me, abe alesi wòdze le Xabakuk 2:1 ene?\n18 Gake azɔ la, Xabakuk le lalam be yease nya bubu siwo Yehowa agagblɔ nɛ. Nyagblɔɖila la gblɔ be: “Mayi nye dzɔƒe, eye matsi tre ɖe xɔta, ne matsa ŋu akpɔ nya, si wòle gbɔgblɔ ge nam, kple nya, si tsɔ ge wòala aɖo nye nyahehe ŋu nam.” (Xabakuk 2:1) Xabakuk di vevie ŋutɔ be yease nya si Mawu agagblɔ to ye amesi nye nyagblɔɖila dzi. Esi wòxɔ Yehowa dzi se be enye Mawu si meɖea mɔ ɖe nu vɔ̃ɖi wɔwɔ ŋu o ta la, ewɔ nuku nɛ be nuvɔ̃ɖiwɔwɔ gale edzi yim, gake elɔ̃ faa be woaɖɔ yeƒe nukpɔsusu ɖo. Ke míawo hã ɖe? Ne ewɔ mo yaa na mí be woɖe mɔ nu vɔ̃ɖi aɖewo yia edzi la, ele be alesi míeka ɖe Yehowa Mawu ƒe dzɔdzɔenyenye dzi nakpe ɖe mía ŋu míada asɔ eye míakpɔ esinu.—Psalmo 42:6, 12.\n19. Le Mawu ƒe nya si wògblɔ na Xabakuk nu la, nukae dzɔ ɖe Yudatɔ dzeaglãwo dzi?\n19 Mawu ƒe nya si wògblɔ na Xabakuk la va eme ale be edrɔ̃ ʋɔnu Yuda-dukɔ dzeaglã la esi wòɖe mɔ Babilontɔwo va dze Yuda dzi. Le ƒe 607 D.M.Ŋ. me la, wotsrɔ̃ Yerusalem kple gbedoxɔa, wowu ame tsitsiwo kple ɖeviwo siaa, eye wokplɔ ame geɖe yi aboyo mee. (Kronika II, 36:17-20) Esi Yudatɔwo nɔ aboyo me ɣeyiɣi didi aɖe le Babilon megbe la, wo dometɔ susɔe siwo nye nuteƒewɔlawo trɔ yi wo denyigba dzi eye wogbugbɔ gbedoxɔa tu mlɔeba. Gake emegbe Yudatɔwo megava wɔ nuteƒe na Yehowa o—vevietɔ esime wogbe Yesu si nye Mesia la.\n20. Aleke Paulo zã Xabakuk 1:5 tsɔ ku ɖe Yesu gbegbe ŋui?\n20 Le Dɔwɔwɔwo 13:38-41 la, apostolo Paulo ɖe nusi Yesu gbegbe kple afɔkpotutu eƒe tafevɔsa nye la fia Yudatɔ siwo nɔ Antioxia. Paulo yɔ nya siwo le Xabakuk 1:5 tso Helagbe me Septuagint gɔmeɖeɖea me tsɔ xlɔ̃ nu be: “Mikpɔ nyuie, bena nusi wogblɔ ɖi le nyagblɔɖilawo me la, nagava mia dzi o: ‘Mikpɔ ɖa, mi vlodolawo, eye miaƒe mo nawɔ yaa, eye mitsrɔ̃; elabena nye la mele dɔ aɖe wɔm le miaƒe ŋkekeawo me, dɔ, si ne ame aɖe axlẽe afia mi la, miele exɔ ge ase o.’” Edzɔ abe alesi nya siwo Paulo yɔ ɖee fia ene ale be Xabakuk 1:5 va eme zi evelia esime Roma-ʋakɔwo va tsrɔ̃ Yerusalem kple eƒe gbedoxɔa le ƒe 70 M.Ŋ. me.\n21. Aleke Yudatɔ siwo nɔ anyi le Xabakuk ƒe ŋkekea me bu Mawu ƒe “dɔ” si nye alesi wòana Babilontɔwo nava tsrɔ̃ Yerusalem lae?\n21 Yudatɔ siwo nɔ anyi le Xabakuk ƒe ŋkekea me mete ŋu xɔ “dɔ” si Mawu awɔ si nye alesi wòana Babilontɔwo nava tsrɔ̃ Yerusalem la dzi se o elabena dugã mae nye Yehowa ƒe tadeagunɔƒe vevitɔ kple afisi fia siwo wòsi ami na nɔa fiazikpui dzi le. (Psalmo 132:11-18) Esi wòle alea ta la, wometsrɔ̃ Yerusalem kpɔ o. Wometɔ dzo eƒe gbedoxɔ kpɔ o. Womexɔ ŋusẽ le Dawid ƒe fiaƒomea si kpɔ o. Esesẽ be woaxɔe ase be Yehowa aɖe mɔ nusiawo nadzɔ. Gake Mawu to Xabakuk dzi xlɔ̃ nu eme kɔ ƒã be nu dovoɖiname siawo adzɔ. Eye ŋutinya ɖee fia be wova eme abe alesi wogblɔe ɖi ene.\nMawu ƒe “Dɔ” si Womaxɔ Ase O le Míaƒe Ŋkekea Me\n22. Nukae Yehowa ƒe “dɔ” si womaxɔ ase o la anye le míaƒe ŋkekea me?\n22 Ðe Yehowa awɔ “dɔ” si womaxɔ ase o le míaƒe ŋkekea mea? Kakaɖedzi nenɔ asiwò be awɔe, togbɔ be edzi manya xɔ ase na ɖikelawo o hã. Fifia ya Yehowa ƒe dɔ si womaxɔ ase o anye Kristodukɔa tsɔtsrɔ̃. Wogblɔna be yewole Mawu subɔm gake wogblẽ keŋkeŋ abe blema Yuda ene. Yehowa akpɔ egbɔ be woɖe Kristodukɔa ƒe mawusubɔsubɔ nuɖoanyia ƒe akpa ɖesiaɖe ɖa kpuie, abe alesi wòadzɔ ɖe “Babilon gã” bliboa, si nye alakpasubɔsubɔ ƒe xexemefiaɖuƒea katã dzii ene.—Nyaɖeɖefia 18:1-24.\n23. Nukae Mawu ƒe gbɔgbɔ ʋã Xabakuk be wòawɔ azɔ?\n23 Dɔ geɖe nɔ Yehowa si na Xabakuk be wòawɔ do ŋgɔ na Yerusalem ƒe tsɔtsrɔ̃ le ƒe 607 D.M.Ŋ. me. Nya kae gale Mawu si wòagblɔ na eƒe nyagblɔɖila la? Xabakuk le nyawo se ge wòaʋãe be wòatsɔ eƒe haƒonu adzi konyifaha si nye gbedodoɖa na Yehowa. Gake gbã la, Mawu ƒe gbɔgbɔ aʋã nyagblɔɖila la wòaɖe gbeƒã xaxa blefulãmewo. Adzɔ dzi na mí godoo be míase Mawu ƒe ɣeyiɣi ɖoɖia ŋuti nyagblɔɖinya goglo siawo gɔme. Mina míagalé ŋku ɖe Xabakuk ƒe nyagblɔɖiawo ŋu.\n• Nɔnɔme kawoe nɔ Yuda le Xabakuk ƒe ŋkekea me?\n• ‘Nukae’ Yehowa wɔ le Xabakuk ƒe ŋkekea me si womexɔ se o?\n• Nukae na mɔkpɔkpɔ Xabakuk?\n• “Dɔ” si womaxɔ ase o kae Mawu awɔ le míaƒe ŋkekea me?\nXabakuk bu nusita Mawu ɖe mɔ vɔ̃ɖinyenye nɔ edzi yim ŋu. Wò hã èbua eŋua?\nXabakuk gblɔe ɖi be Babilontɔwo ahe tsɔtsrɔ̃ ava Yuda dzi\nYerusalem tsɔtsrɔ̃ le ƒe 607 D.M.Ŋ. si ŋu tomenukulawo ke ɖo\nƉoe Ɖe Amewo Ɖoe Ɖe Amewo Vaseɖe Ɣekaɣie Ame Vɔ̃ɖiwo Anɔ Anyi?\nw00 2/1 axa 8-13


GBE BUBU Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Basque Bassa (Cameroon) Batak (Toba) Bicol Bislama Boulou Bulgarian Cambodian Catalan Cebuano Chichewa Chin (Hakha) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chol Croatian Czech Dangme Danish Dutch Estonian Eŋlisi Eʋegbe Fante Faroese Fijian Finnish Fon Franse Ga Galician Georgian German Greek Greenlandic Guarani Gun Haitian Creole Hausa Hebrew Hiligaynon Hindi Hungarian Iban Igbo Iloko Indonesian Italian Japanese Javanese Kabiye Kabuverdianu Kachin Kannada Karen (S'gaw) Kazakh Kikaonde Kikuyu Kinyarwanda Kirghiz Kirundi Kongo Korean Latvian Lingala Lithuanian Low German Macedonian Malagasy Malay Malayalam Maltese Mam Maya Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norwegian Nzema Oromo Pangasinan Persian Polish Portuguese Portuguese (Portugal) Punjabi Quechua (Ayacucho) Quechua (Cuzco) Quichua (Imbabura) Rarotongan Romanian Romany (Macedonia) Cyrillic Russian Sepedi Serbian Serbian (Roman) Setswana Shona Silozi Sinhala Slovak Slovenian Solomon Islands Pidgin Spanish Sunda Swahili Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tojolabal Tongan Totonac Tsonga Turkish Twi Uighur (Cyrillic) Ukrainian Urdu Urhobo Uzbek Valencian Venda Venezuela Tokunɔgbe Vietnamese Wallisian Welsh Xhosa Yoruba Zapotec (Isthmus) Zulu\nƑe 2015 Subɔsubɔƒea * Ƒe Akɔntabubu\nYehowa Ðasefo siwo le xexea me godoo\nAnyigba siwo dzi Yehowa Ðasefowo ɖea gbeƒã le\nAleke miebua miaƒe hameviwo ƒe xexlẽme?\nAme siwo gblɔa Mawu Fiaɖuƒe ŋuti nya nyuia ɣleti sia ɣleti koe míebua Yehowa Ðasefowoe. (Mateo 24:14) Esia lɔ ame siwo xɔ nyɔnyrɔ zu Ðasefowo kple ame siwo le gbeƒãɖeɖedɔa wɔm togbɔ be womekpɔ xɔ nyɔnyrɔ haɖe o hã ɖe eme.\nÐe wòle be ame nadzɔ home aɖe hafi woaxɔe ɖe haa mea?\nAo. Míenɔa te ɖe ga si ame aɖe dzɔ dzi bunɛ Ðasefo, dea dɔ aɖe asi nɛ alo naa mɔnukpɔkpɔ aɖee le míaƒe habɔbɔa me o. (Dɔwɔwɔwo 8:18-20) Enye nyateƒe hã be le ga siwo wodzɔna ƒe akpa gãtɔ gome la, ame aɖeke menyaa ame siwo tututu dzɔ wo o. Ðasefo ɖe sia ɖe zãa eƒe ɣeyiɣi, ŋusẽ kple nunɔamesiwo tsɔ doa alɔ míaƒe xexea me katã ƒe dɔa le eya ŋutɔ ƒe didi kple nɔnɔmewo nu.—2 Korintotɔwo 9:7.\nAleke miewɔna nyaa ame siwo ɖea gbeƒã edziedzi ƒe xexlẽme?\nƔleti sia ɣleti la, Ðasefowo naa akɔnta tso gbeƒãɖeɖedɔ si wowɔ la ŋuti na woƒe hame siwo me wole. Ame sia ame ŋutɔe lɔ̃na faa naa akɔnta sia.\nWoƒoa akɔntabubu siawo katã nu ƒu ɖona ɖe alɔdzedɔwɔƒe si le woƒe dukɔa me. Alɔdzedɔwɔƒe ɖe sia ɖe ɖoa woƒe dukɔa ƒe akɔntabubua ɖe míaƒe Dɔwɔƒegã.\nLe subɔsubɔƒe ɖe sia ɖe ƒe nuwuwu la, * wodea dzesi Ðasefowo ƒe agbɔsɔsɔ gbogbotɔ siwo kpɔ gome le dɔa me le dukɔa me le ƒe ma me. Wotsɔa dukɔ vovovo siawo katã tɔ ƒoa ƒu tsɔ bua Ðasefo siwo le xexea me godoo la ƒe xexlẽme. Woŋlɔa dukɔ ɖe sia ɖe ƒe akɔntabubuwo hekpe ɖe nuteƒekpɔkpɔ siwo su wo si le gbeƒãɖeɖedɔa me ŋuti nyatakakawo ɖe Yehowa Ðasefowo Ƒe Ƒegbalẽ me. Nyatakaka siawo dea dzi ƒo na mí abe ale si ko nyatakaka mawo tɔgbi de dzi ƒo na Kristotɔ gbãtɔwo ene.—Dɔwɔwɔwo 2:41; 4:4; 15:3.\nÐe miexlẽa ame siwo dea ha kple miaƒe habɔbɔa evɔ womeɖea gbeƒã o la hã?\nTogbɔ be míexlẽa ame siawo de Yehowa Ðasefowo me o hã la, míexɔa wo atuu. Wo dometɔ akpa gãtɔ dea Kristo ƒe ku ƒe Ŋkuɖodzi si míewɔna ƒe sia ƒe la, míeɖea Ðasefowo ƒe xexlẽme le wɔna sia teƒe valawo ƒe xexlẽme me eye míenyaa ame agbɔsɔsɔme si menye Ðasefowo o siwo de ha kpli mí la ƒe xexlẽme va se ɖe afi aɖe ya teti. Le ƒe 2015 me la, ame siwo de Ŋkuɖodzia ƒe xexlẽmee nye 19,862,783.\nMíaƒe Biblia-sɔsrɔ̃ ƒe ɖoɖoa ɖea vi na ame geɖe siwo medea míaƒe kpekpeawo o. Le ƒe 2015 me la, míewɔ Biblia-nusɔsrɔ̃ 9,708,968 ɣleti sia ɣleti, eye le wo dometɔ aɖewo gome la, ame gbogbo aɖewoe míesrɔ̃a nu kple zi ɖeka.\nNu ka tae dziɖuɖu ƒe akɔntabubuwo ɖenɛ fiana be Yehowa Ðasefowo sɔ gbɔ wu ale si miebui?\nDziɖuɖudɔwɔƒe siwo kpɔa amexexlẽnyawo gbɔ biaa gbe amewo, eye wonɔa te ɖe subɔsubɔha siwo me ameawo be yewole dzi bua woƒe akɔntawo. Le kpɔɖeŋu me, le Amerika la, Amexexlẽdɔwɔƒea gblɔ be, yewoƒe “gbebiamewo ƒe taɖodzinue nye be yewoanya ne ame siwo wobia gbee bua wo ɖokuiwo be yewole subɔsubɔha aɖe me,” eye wògblɔ ƒo eta be, “yewoƒe akɔntabubuwo nɔa te ɖe amewo ŋutɔ ƒe nyagbɔgblɔ dzi, ke menye ɖe kpeɖodzi aɖeke dzi o.” Gake míawo ya ame siwo ɖea gbeƒã na ame bubuwo eye wonaa gbeƒãɖeɖedɔa ŋuti kɔnta ko míebuna be wonye Yehowa Ðasefowo, ke menye ame siwo ŋutɔ gblɔna be yewonye Ðasefowo la ko o.\n^ mm. 2 Subɔsubɔƒea dzea egɔme tso September 1 va se ɖe ƒe si kplɔe ɖo ƒe August 31. Le kpɔɖeŋu me, ƒe 2015 ƒe subɔsubɔƒea dze egɔme tso September 1, 2014 va se ɖe August 31, 2015.\n^ mm. 16 Subɔsubɔƒea dzea egɔme tso September 1 va se ɖe ƒe si kplɔe ɖo ƒe August 31. Le kpɔɖeŋu me, ƒe 2015 ƒe subɔsubɔƒea dze egɔme tso September 1, 2014 va se ɖe August 31, 2015..\nYehowa Ðasefo Siwo Le Xexea Me Katã Ƒe Ƒe 2018 Subɔsubɔƒea Ƒe Akɔntabubu\nAleke Mawɔ Azu Yehowa Ðasefo?


Yeremiya 31 | Biblia Le Internet Dzi | Xexe Yeye Gɔmeɖeɖe\nIsrael ƒe ame susɔeawo agbugbɔ ava nɔ anyigbaa dzi (1-30)\nRahel fa viawo (15)\nNubabla yeye (31-40)\n31 Yehowa be: “Ɣemaɣi la, manye Mawu na Israel ƒe ƒomeawo katã; eye woawo hã woanye nye dukɔ.”+ 2 Ale Yehowa gblɔe nye esi: “Wove dukɔ la ƒe ame siwo metsi yi nu le gbea dzi o la nuEsime Israel zɔ yina eƒe gbɔɖemeƒe.” 3 Yehowa ɖe eɖokui fiam le didiƒe ke gblɔ be: “Metsɔ lɔlɔ̃ mavɔ lɔ̃ wò. Esia tae meve nuwò eye mehe wò ɖe ɖokuinye ŋu ɖo.*+ 4 Oo Israel ɖetugbui leaƒe, magbugbɔ wò aɖo te, ekema woagbugbɔ wò atso.+ Àgatsɔ wò axatsɛwo,Eye àɖo to me aɖu ɣe dzidzɔtɔe.*+ 5 Àgade waingble ɖe Samaria-towo dzi;+Agbledelawo ade waingble, eye woaɖu wo me kutsetsewo.+ 6 Elabena ŋkeke li gbɔna, esime dzɔla siwo le Efrayim tonuto me la ado ɣli be: ‘Mitso, mina míayi Zion, le Yehowa mía Mawu la gbɔ.’”+ 7 Elabena ale Yehowa gblɔe nye esi: “Mitso aseye ɖe Yakob ŋu,Mido dzidzɔɣli elabena miekɔ ta gbɔ dukɔwo ŋu.+ Miɖe gbeƒãe; mina kafukafu naɖi, eye migblɔ be: ‘Oo Yehowa, xɔ na wò dukɔ, xɔ na Israel ƒe ame susɔeawo.’+ 8 Mekplɔ wo tso dziehenyigba dzi gbɔna,+ Eye maƒo wo nu ƒu tso anyigba ƒe mlɔenuwo ke.+ Ŋkunɔwo kple bunɔwo,+Funɔwo kple nyɔnu siwo le ku lém la katã anɔ wo dome. Woanye ameha gã aɖe atrɔ agbɔ ava afi sia.+ 9 Woanɔ avi dzi ava.+ Makplɔ wo, esime woanɔ koko ƒom be mave yewo nu. Makplɔ wo ato mɔ sɔsɔe si dzi womakli nu le o la dziAyi tɔʋuwo to.+ Elabena menye Fofo na Israel, eye Efrayim ye nye nye ŋgɔgbevi.”+ 10 Mi dukɔwo, mise Yehowa ƒe nya,Eye miɖe gbeƒãe le ƒukpo siwo le didiƒe ʋĩi la dzi be:+ “Ame si ka Israel hlẽ la aƒo wo nu ƒu. Eye wòakpɔ edzi, abe ale si lãkplɔvi wɔna na eƒe lãha ene.+ 11 Elabena Yehowa axɔ Yakob aƒle,+Eye wòaɖee* tso ame si sesẽ wui la si me.+ 12 Woava tso aseye le Zion+ ƒe togbɛ la dzi,Eye woakpɔ dzidzɔ ɖe Yehowa ƒe nyuiwɔwɔ* ŋu,Ðe nuku, wain yeye+ kple ami ŋu,Ðe alẽwo kple nyiwo ƒe viwo ŋu.+ Woanɔ* abe abɔ si wode tsii nyuie ene,+Eye nu magati kɔ na wo azɔ o.”+ 13 “Ɣemaɣi la, ɖetugbuiwo,Ðekakpuiwo kple ame tsitsiwo+ siaa aɖu ɣe akpɔ dzidzɔ. Mana woƒe konyifafa nazu aseyetsotso.+ Mafa akɔ na wo ahana woakpɔ dzidzɔ ɖe konyifafa teƒe.+ 14 Matsɔ nu geɖewo* aɖi ƒo na nunɔlawo,*Eye nye nyuiwɔwɔ aɖi ƒo na nye dukɔ la,”+ Yehowa ye gblɔe. 15 “Ale Yehowa gblɔe nye esi: ‘Wose konyifagbe kple avifafa vevie le Rama:+ Rahel le fafam na viaŋutsuwo.*+ Egbe be woagafa akɔ na ye le ye viwo ŋuti o,Elabena womegali o.’”+ 16 Ale Yehowa gblɔe nye esi: “‘Dzudzɔ avifafa, eye wò ŋkuwo megafa aɖatsi o,Elabena teƒeɖoɖo li na wò dɔwɔwɔ, Woagatrɔ agbɔ tso futɔ la ƒe anyigba dzi,’+ Yehowa ye gblɔe. 17 Yehowa be: ‘Mɔkpɔkpɔ li na wò le etsɔme,+ Eye viwòwo atrɔ gbɔ va woawo ŋutɔwo ƒe anyigba dzi.’”+ 18 “Mesee Efrayim le nu xam le nu si dzɔ ɖe edzi la ta be:‘Èɖɔm ɖo, eye mena nèɖɔm ɖoAbe nyivi si womemla o ene. Kplɔm gbɔe, ekema matrɔ ɖe ŋuwò,Elabena wòe nye Yehowa nye Mawu. 19 Elabena ete ɖe dzinye eye metrɔ gbɔ;+Eye esi meva se nuwo gɔme la, meƒo aklito. Ŋu kpem, eye meɖi gbɔ,+Elabena nye ɖevimeŋukpe le ŋunye.’” 20 “Ðe Efrayim menye vi vevi, vi si gbɔ nyemelɔ̃a nu le oa?+ Elabena zi ale si mehe nya ɖe eŋu la, megaɖoa ŋku edzi kokoko. Esia tae nye dɔme trɔ ɖe eŋu.*+ Makpɔ nublanui nɛ godoo,” Yehowa ye gblɔe.+ 21 “Ði mɔfiakpewo ɖe mɔ to na ɖokuiwò,Eye nàtu dzesikpewo+ na ɖokuiwò. Wò ŋku nenɔ mɔ gã si dzi wòle be nàto la ŋu.+ Oo, Israel ɖetugbui, trɔ gbɔ, trɔ gbɔ va wò du siawo me. 22 Oo, vinyɔnu mawɔnuteƒe, ɣekaɣie nàtsa tsaglãla ase ɖo? Elabena Yehowa wɔ nu yeye aɖe le anyigba dzi: Nyɔnu anɔ ŋutsu yome vevie.” 23 Ale aʋakɔwo ƒe Yehowa, Israel ƒe Mawu la, gblɔe nye esi: “Ne meƒo woƒe aboyomewo nu ƒu la, woagagblɔ nya sia le Yuda-nyigba dzi kple eƒe duwo me be: ‘Oo dzɔdzɔenyenye nɔƒe,+ Oo to kɔkɔe,+ Yehowa neyra wò.’ 24 Amewo anɔ Yuda kple eƒe duwo katã me ɖekae hekpe ɖe agbledelawo kpakple ame siwo kplɔa lãhawo ŋu.+ 25 Elabena mana ame* siwo ŋu ɖeɖi te la nakpɔ gbɔdzɔe, eye mana ame sia ame* si nu ti kɔ na la naɖi ƒo.”+ 26 Ale menyɔ heʋu ŋku; ke nye alɔ̃ vivi nam. 27 Yehowa be: “Kpɔ ɖa! Ŋkekewo li gbɔna, esime maƒã amegbetɔ kple lãwo abe nuku ene ɖe Israel ƒe aƒe kple Yuda ƒe aƒe la me.”+ 28 Yehowa be: “Ale si ko nye ŋku nɔ wo ŋu, be maho wo, amu wo, agbã wo, atsrɔ̃ wo ahagblẽ wo domee la,+ nenema kee nye ŋku anɔ wo ŋu, be maɖo wo te, eye mado wo.+ 29 Le ŋkeke mawo me la, womagagblɔ be, ‘Fofowo ɖu waintsetse siwo le lalãm, eye aɖu nyɔ viwo’* azɔ o. + 30 Ke boŋ ame sia ame aku le eya ŋutɔ ƒe vodada ta. Ame si ɖu waintsetse siwo le lalãm la, eyae aɖu anyɔ.” 31 Yehowa be: “Kpɔ ɖa! Ŋkekewo li gbɔna, esime mabla nu yeye kple Israel ƒe aƒe la kpakple Yuda ƒe aƒe la.+ 32 Manɔ abe nu, si mebla kple wo tɔgbuiwo le gbe si gbe melé woƒe alɔnu kplɔ wo tso Egipte-nyigba dzi,+ ‘nye nubabla si wotu,+ evɔ nyee nye woƒe aƒetɔ* ŋutɔŋutɔ hafi,’ la ene o, Yehowa ye gblɔe.” 33 “Elabena esiae nye nu, si mabla kple Israel ƒe aƒe la le ŋkeke mawo megbe. Matsɔ nye se la ade wo me,+ eye maŋlɔe ɖe woƒe dzi me.+ Manye woƒe Mawu, eye woawo woanye nye dukɔ,”+ Yehowa ye gblɔe. 34 “Ame aɖeke magafia nu ehavi kple nɔvia agblɔ be, ‘Dze si Yehowa!’+ o, elabena wo katã woadze sim, tso ɖeviwo dzi va se ɖe tsitsiawo dzi,”+ Yehowa ye gblɔe. “Elabena matsɔ woƒe vodada ake, eye nyemagaɖo ŋku woƒe nu vɔ̃wo dzi azɔ o.”+ 35 Ale Yehowa,Ame si naa ɣe klẽna le ŋkeke me,Eye wòwɔ se* na ɣleti kple ɣletiviwo be woaklẽ le zã me,Ame si blua atsiaƒu be eƒe tsotsoewo nadze agbo,Ame si ŋkɔe nye aʋakɔwo ƒe Yehowa gblɔe nye esi:+ 36 “‘Ne ɖoɖo siawo do kpo nu le ŋkunyeme la,Ema ko hafi ame siwo nye Israel ƒe dzidzimeviwo la nu atsi, eye womaganye dukɔ le ŋkunyeme azɔ o,’+ Yehowa ye gblɔe.” 37 Ale Yehowa gblɔe nye esi: “‘Ne woate ŋu adzidze dziƒo si le dzi, eye woate ŋu adzro anyigba la ƒe agunuwo me kpɔ la, ema ko hafi nye hã magbe Israel ƒe dzidzime blibo la le nu siwo katã wowɔ la ta,’ Yehowa ye gblɔe.”+ 38 Yehowa be: “Kpɔ ɖa! Ŋkekewo li gbɔna, esime woatso du+ la na Yehowa tso Hananel ƒe Mɔ́+ la gbɔ va se ɖe Dzogoedzigbo+ la nu. 39 Eye dzidzeka+ la ato Gareb togbɛ la gbɔ tẽe atrɔ aɖo ta Goa. 40 Eye nu kukuwo kple dzofi* ƒe bali bliboa kple toŋugblewo katã va ɖo keke Kidron-tɔʋu+ la nu ke va se ɖe Sɔgbo+ la ƒe dzogoe dzi ɖo ta ɣedzeƒe la, anye nu kɔkɔe na Yehowa.+ Womahoe o, eye womagagbãe akpɔ gbeɖe o.”\n^ Alo, “meyi edzi ɖe lɔlɔ̃ si nu metsina o la fia wò.”\n^ Alo, “àɖo ɣeɖula siwo le nu kom la ƒe to me.”\n^ Alo, “wòaxɔe.”\n^ Alo, “nu nyuiwo.”\n^ Alo, “Woƒe luʋɔ anɔ.”\n^ Egɔmeɖeɖe tẽe, “Matsɔ nu damiwo.”\n^ Alo, “nunɔlawo ƒe luʋɔ.”\n^ Alo, “viawo.”\n^ Egɔmeɖeɖe tẽe, “dɔkavi dze agbo le eta.”\n^ Egɔmeɖeɖe tẽe, “viwo ƒe aɖuwo wɔ yikpaa.”\n^ Agate ŋu afia, “wo srɔ̃.”


Hiob 38 | Biblia Le Internet Dzi | Xexe Yeye Gɔmeɖeɖe\nYehowa ɖee fia be amegbetɔwo meɖi naneke o (1-41)\n‘Afi kae nènɔ esime wowɔ anyigba la?’ (4-6)\nMawu viwo do dzidzɔɣli (7)\nNyabiase siwo ku ɖe dzɔdzɔmenuwo ŋu (8-32)\n‘Dziƒo ƒe sewo’ (33)\n38 Eye Yehowa ɖo eŋu na Hiob le ahom me be:+ 2 “Ame kae nye esia si le nu tsyɔm nye adaŋudede dziHele nu ƒom numanyamanyatɔe?+ 3 Meɖe kuku, tso nàbla ali dzi abe ŋutsu ene;Ne mabia nya wò nàɖo eŋu nam. 4 Afi kae nènɔ esime meɖo anyigba la gɔme anyi?+ Ne ènyae la, ekema gblɔe nam. 5 Ame kae ɖo eƒe dzidzemewo, ènyaea?Alo ame kae da dzidzeka nɛ? 6 Nu ka mee woƒo eƒe anyinɔwo ɖo,Alo ame kae ɖo eƒe dzogoedzikpe,+ 7 Esime ŋukeɣletiviwo+ gli kple dzidzɔ,Eye Mawu viwo*+ katã do dzidzɔɣli? 8 Ame kae do ʋɔ ɖe atsiaƒu nu+Esi wòdo tso vidzidɔ me, 9 Esime metsyɔ alilikpo nɛ,Eye mexatsa blukɔ ɖe eŋu abe avɔ ene, 10 Esime meɖo seƒe nɛEye mede gametiwo kple ʋɔtruwo enu,+ 11 Eye megblɔ be, ‘Afi sia ko nàva se ɖo, màgbɔ eŋu o;Afi siae wò tsotsoe kpakawo ase ɖo’?+ 12 Èɖe* gbe na ŋu be wòake kpɔ,Alo èfia agudzedze eƒe nɔƒee kpɔ,+ 13 Ne wòalé anyigbatogawoAʋuʋui be ame vɔ̃ɖiwo nahlẽ ɖa le edzia?+ 14 Eƒe nɔnɔme trɔna abe tsu si to nutrenu te ene,Eye edzinuwo dzena nyuie abe nu si woɖe ɖe avɔ dzi ene. 15 Ke woxɔ ame vɔ̃ɖiwo ƒe kekeli le wo si,Eye woŋe woƒe alɔ si wodo ɖe dzi la. 16 Ðe nède atsiaƒu dzɔƒewo kpɔa,Alo ɖe nèɖi tsa yi tsi ƒe gogloƒewo kpɔa?+ 17 Ðe woɖe ku ƒe agbowo+ fia wò kpɔa,Alo ɖe nèkpɔ viviti tsiɖitsiɖi*+ ƒe agbowo kpɔa? 18 Èse ale si gbegbe anyigba la kekee gɔmea?+ Ne ènya nu siawo katã la, gblɔe mase. 19 Kekeli gbɔ mɔ ɖe?+ Afi kae nye viviti nɔƒe, 20 Ne nàkplɔ wo ayi woƒe anyigba dzi,Eye nànya woƒe aƒe me mɔ? 21 Ðe wodzi wò ɣemaɣi be nàyi esia nya geLe esi nètsi xɔ ƒe* geɖe taa? 22 Ðe nède sno ƒe nudzraɖoƒewo kpɔa,+Alo ɖe nèkpɔ kpetsi ƒe nudzraɖoƒewo kpɔ,+ 23 Esiwo medzra ɖo ɖi ɖe xaxaɣi,Aʋaŋkeke kple aʋakpegbe ŋua?+ 24 Mɔ ka dzie kekeli* tona klẽna,Eye afi kae ɣedzeƒeya tona ƒona ɖe anyigba dzi?+ 25 Ame kae ɖe toƒe na tsiɖɔɖɔ,Eye wòɖe mɔ na dzikedzo kple dziɖegbe,+ 26 Ne wòana tsi nadza ɖe teƒe si ame aɖeke mele o,Ðe gbedzi, afi si amegbetɔ aɖeke mele o,+ 27 Ne wòadzra teƒe siwo zu gbegbe la ɖo nyuie,Eye wòana gbe namie?+ 28 Ðe fofo le tsidzadza sia,+Alo ame kae dzi ahũdzadza?+ 29 Ame ka ƒe dɔ mee tsikpe do tso,Eye dziƒoketsiwo ya ɖe, ame kae dzi wo+ 30 Esime tsiwo ŋkume sẽ abe kpe ene,Eye tsi goglo la ŋgɔ bla zu tsikpe?+ 31 Ðe nàte ŋu asa Kima ɣletivihatsotso* ƒe kawo,Alo atu Kesil ɣletivihatsotso* ƒe kawoa?+ 32 Ðe nàte ŋu akplɔ ɣletivihatsotso* adoe le eƒe ɣeyiɣi dziAlo afia mɔ Ayis ɣletivihatsotso* la kple viawoa? 33 Ðe nènya dziƒo ƒe sewoa,+Alo ɖe nàte ŋu ana eƒe ŋusẽ naɖu anyigba dzia? 34 Ðe nàte ŋu akɔ gbe dzi ado ɣli na alilikpoNe wòana tsi natsyɔ dziwòa?+ 35 Ðe nàte ŋu adɔ dzikedzowoa? Ale be woava gblɔ na wò be, ‘Míawoe nye esia!’ 36 Ame kae tsɔ nunya de alilikpowo* me,+Alo ame kae na gɔmesese yamenu wɔnukuwo?*+ 37 Ame ka sie nunya le be wòaxlẽ alilikpowo,Alo ame kae ate ŋu atrɔ dziƒotsizewo abu anyi+ 38 Ale be kewɔ nazu bafifiEye anyikɔwo nalé ɖe wo nɔewo ŋu? 39 Ðe nàte ŋu ada ade alé nu na dzata,Alo afa dɔwuame nu na dzataviwo+ 40 Ne wotsyɔ akɔ ɖe bebeƒewoAlo de xa ɖe wo nɔƒewoa? 41 Ame kae dia nuɖuɖu na akpaviã,+Ne viawo le xɔxlɔ̃m na Mawu be wòaxɔ na yewo,Eye wole tsatsam le esi naneke meli woaɖu o ta?\n^ Enye Hebrigbe me nyagbɔgblɔ si fia mawudɔlawo.\n^ Egɔmeɖeɖe tẽe, “Tso esime wodzi wò kpaa, èɖe.”\n^ Alo, “ku ƒe vɔvɔli.”\n^ Egɔmeɖeɖe tẽe, “ŋkeke.”\n^ Agate ŋu afia, “dzikedzo.”\n^ Anye ɣletivihatsotso siae woyɔna le Eʋegbe me be Atifieŋu.\n^ Anye ɣletivihatsotso siae woyɔna le Eʋegbe me be Avu Kple Avutɔ.\n^ Hebrigbe, “Mazzarohth.”\n^ Ðewohĩ enye ɣletivihatsotso si ɖi Sisiblisi. Anye ɣletivihatsotso siae woyɔna le Eʋegbe me be Koklovinɔ.\n^ Agate ŋu afia, “amegbetɔ.”\n^ Agate ŋu afia, “de gɔmesese susua me.”


1 Samuel 1 | Biblia Le Internet Dzi | Xexe Yeye Gɔmeɖeɖe\nElkana kple srɔ̃awo (1-8)\nHana si medzi vi o la do gbe ɖa be yeadzi viŋutsu (9-18)\nWodzi Samuel eye wotsɔe na Yehowa (19-28)\n1 Ŋutsu aɖe tso Ramatayim-Zofim*+ le Efrayim+ tonuto la me, eŋkɔe nye Elkana,+ enye Yeroham vi, Elihu vi, Tohu vi, Zuf vi, eye wònye Efrayimtɔ. 2 Srɔ̃ eve nɔ esi; ɖeka ŋkɔe nye Hana, eye evelia ŋkɔe nye Penina. Penina dzi vi, ke Hana ya medzi vi aɖeke o. 3 Ŋutsu sia tsoa wo de ƒe sia ƒe yina ɖadea ta agu hesaa vɔ na aʋakɔwo ƒe Yehowa, le Silo.+ Afi mae Eli vi eveawo, Hofni kple Finehas,+ nye nunɔlawo na Yehowa le.+ 4 Gbe ɖeka esi Elkana sa vɔ la, ena vɔsalã la ƒe akpa aɖewo srɔ̃a Penina kple viaŋutsuwo kpakple vianyɔnuwo katã,+ 5 ke ena akpa tɔxɛ aɖe Hana ya, elabena Hana ye wòlɔ̃ wu; gake Yehowa mena wòdzi vi o.* 6 Gawu la, atsusia ɖea alɔme le eŋu atraɖii tsɔ nɔa dziku dom nɛ, le esi Yehowa mena wòdzi vi o ta. 7 Aleae wòwɔna ƒe sia ƒe, ne Hana yi Yehowa+ ƒe aƒea me la, atsusia ɖea alɔme le eŋu ale gbegbe be Hana nɔa avi dzi hegbea nuɖuɖu. 8 Ke srɔ̃a Elkana bianɛ be: “Hana, nu ka ta nèle avi fam, nu ka ŋuti nègbe nuɖuɖu, eye nu ka ŋuti nèle nu xam vevie alea?* Ðe nyemenyo na wò wu viŋutsu ewo oa?” 9 Esi woɖu nu eye wono nu vɔ le Silo la, Hana tso; ɣemaɣi la nunɔla Eli nɔ anyi ɖe zikpui dzi le Yehowa ƒe gbedoxɔ*+ la ƒe ʋɔtru nu. 10 Eye Hana nɔ nu xam* vevie, eye wòde asi gbedodoɖa me na Yehowa+ hele avi fam hehehe. 11 Eye wòɖe adzɔgbe sia be: “Oo aʋakɔwo ƒe Yehowa, ne èkpɔ wò dɔlanyɔnu la ƒe fukpekpe ɖa, eye nèɖo ŋku dzinye, mèŋlɔ wò dɔlanyɔnu be o, eye nèna ŋutsuvi+ wò dɔlanyɔnu la, ekema matsɔe ana Yehowa le eƒe agbemeŋkekewo katã me, eye talũhɛ aɖeke made ta ŋu nɛ o.”+ 12 Esi wòle gbe dom ɖa eteƒe didi le Yehowa ŋkume la, Eli nɔ ŋku lém ɖe eƒe nu ŋu. 13 Hana le nu ƒom le dzi me, eƒe nuyiwo koe nɔ ʋaʋãm butubutu, ke eƒe gbe mele ɖiɖim o. Eya ta Eli ya bu be ahae wòmu. 14 Eli biae be: “Ɣekaɣie nàmu aha ase ɖo? Dzudzɔ ahanono dzro.” 15 Eye Hana ɖo eŋu nɛ be: “Gbeɖe, nye aƒetɔ! Nyɔnu si dzi nu te ɖo* vevie menye; nyemeno wain alo aha muame aɖeke o, ke boŋ nye luʋɔe* metrɔ ƒo ɖe Yehowa ŋkume.+ 16 Mègabu wò dɔlanyɔnu yakamee o, elabena nye dzimaɖitsitsi kple nye vevesese gbogboawo ŋue mele nu ƒom le va se ɖe fifia.” 17 Eli gblɔ nɛ be: “Heyi le ŋutifafa me, eye Israel ƒe Mawu la nawɔ nu si nèbiae la na wò.”+ 18 Eɖo eŋu be: “Ne ève wò dɔlanyɔnu la nu ko.” Eye nyɔnua lé eƒe mɔ heyi ɖaɖu nu, eye megaɖo nublanuimo azɔ o. 19 Emegbe wofɔ ŋdi kanya yi ɖade ta agu le Yehowa ŋkume, eye wotrɔ yi aƒe le Rama.+ Eye Elkana dɔ kple srɔ̃a Hana, eye Yehowa trɔ susu ɖe eŋu.*+ 20 Ale le ƒea me* la, Hana fɔ fu dzi ŋutsuvi, eye wòna ŋkɔe+ be Samuel,* elabena egblɔ be, “Yehowa si mee mebiae le.” 21 Le ɣeyiɣi aɖe megbe la, Elkana kple eƒe aƒe blibo la yi be wòasa ƒe sia ƒe vɔ na Yehowa+ ahana eƒe adzɔgbeɖenunana. 22 Ke Hana ya meyi o,+ elabena egblɔ na srɔ̃a be: “Ne menya tso no na ɖevia ko la, makplɔe ayii; ne wòado ɖe Yehowa ŋkume, eye wòanɔ afi ma koŋ.”+ 23 Eye srɔ̃a Elkana gblɔ nɛ be: “Wɔ nu si nèkpɔ be enyo la. Tsi anyi va se ɖe esime nètso no nɛ. Yehowa newɔ nya si nègblɔ la dzi.” Ale nyɔnu la tsi aƒe, eye wòna no via, va se ɖe esime wòtso no nɛ. 24 Esi wòtso no nɛ ko la, ekplɔe yi Silo. Etsɔ nyitsu si xɔ ƒe etɔ̃ kple wɔ efa ɖeka* kpakple wain ze gã ɖeka kpe ɖe eŋuti yi+ Yehowa ƒe me le Silo.+ Eye ɖevi la le eŋu. 25 Wowu nyitsu la, eye wokplɔ ɖevi la yi na Eli. 26 Hana gblɔ nɛ be: “Nye aƒetɔ, meɖe kuku! Zi ale si nèle agbe* la, nyee nye nyɔnu si nɔ tsitre ɖe gbɔwò afi sia nɔ gbe dom ɖa na Yehowa.+ 27 Ðevi sia tae medo gbe ɖa le, eye Yehowa wɔ nu si mebiae la nam.+ 28 Nye hã mele etsɔm na* Yehowa. Ŋkeke ale si wòle agbe la, anye ame si wotsɔ na Yehowa.” Eye wòde ta agu* na Yehowa le afi ma.\n^ Alo, “tso Rama, enye Zuftɔ.”\n^ Egɔmeɖeɖe tẽe, “xe eƒe vidzidɔ.”\n^ Alo, “nu ka ŋuti wò dzi le nu xam?”\n^ Efia, avɔgbadɔ.\n^ Alo, “Hana ƒe luʋɔ nɔ nu xam.”\n^ Alo, “nyɔnu si ƒe gbɔgbɔ dzi nu te ɖo.”\n^ Egɔmeɖeɖe tẽe, “ɖo ŋku edzi.”\n^ Agate ŋu afia “Le ɣeyiɣi si sɔ dzi.”\n^ Egɔmee nye, “Mawu Ƒe Ŋkɔ.”\n^ Anɔ Lita 22. Kpɔ Megbenyawo B14.\n^ Alo, “Zi ale si wò luʋɔ le agbe.”\n^ Le Hebrigbe me la, efia “mele edom na.”\n^ Edze ƒãa be Elkana ye wowɔnɛ.


Subɔsubɔ Ƒe Mɔnukpɔkpɔ Aɖe Su Asiwò Kpɔa? Agate Ŋu Asu Asiwòa?\nGbetakpɔxɔ—Tata Si Míesrɔ̃na | August 2009\nGBE BUBU Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Korean Lithuanian Malagasy Mizo Myanmar Ossetian Persian Polish Portuguese Quechua (Bolivia) Romanian Samoan Sepedi Setswana Shona Silozi Slovak Slovenian Sranantongo Swahili Tsonga Turkish Ukrainian\nÈNƆ agbanɔamedzinɔƒe aɖe le Kristo hamea me kpɔa? Ðewohĩ ènye subɔsubɔdɔwɔla alo hamemetsitsi kpɔ. Alo ɖewohĩ èwɔ ɣeyiɣiawo katã ƒe subɔsubɔdɔ aɖe kpɔ. Ðikeke mele eme o be èkpɔ dzidzɔ kple dzidzeme geɖe le wò dɔdeasiawo wɔwɔ me, gake le susu aɖewo ta la, eva hiã be nàɖe asi le wo ŋu.\nÐewohĩ èɖe asi le mɔnukpɔkpɔa ŋu ale be nàte ŋu akpɔ wò ƒomea ƒe nu hiahiãwo gbɔ. Ate ŋu anye tsitsi alo lãmegbegblẽ tae. Nyametsotso mawo wɔwɔ mefia be ame do kpo nu o. (1 Tim. 5:8) Le ƒe alafa gbãtɔa me la, Filipo wɔ dutanyanyuigbɔgblɔdɔa hena ɣeyiɣi aɖe, gake eʋu yi ɖatsi Kaisarea ale be wòate ŋu akpɔ eƒe ƒomea ƒe nu hiahiãwo gbɔ. (Dɔw. 21:8, 9) Esi blema Israel Fia David ku amegã la, ewɔ ɖoɖo be ye vi Salomo naɖu fia ɖe ye teƒe. (1 Fia. 1:1, 32-35) Ke hã, Yehowa gakpɔtɔ lɔ̃ Filipo kple David hekpɔ ŋudzedze ɖe wo ŋu, eye amewo gakpɔtɔ dea bubu wo ŋu va se ɖe egbe.\nGake ate ŋu anye hã be ɖe woxɔ subɔsubɔ ƒe mɔnukpɔkpɔa le asiwò. Vodada aɖe taea? Alo ƒomekuxiwo taea? (1 Tim. 3:2, 4, 10, 12) Ate ŋu anye be èkpɔe be mesɔ be woxɔ mɔnukpɔkpɔ ma le ye si o, eye esia ƒe dziku gakpɔtɔ le dɔme na wò va se ɖe egbe.\nÀgate Ŋu Aminya Subɔsubɔmɔnukpɔkpɔ Ma Akea?\nÐe wònye be subɔsubɔ ƒe mɔnukpɔkpɔ si ge le asiwò la magate ŋu asu asiwò gbeɖe oa? Menɔa nenema le dɔxɔxɔ le ame si akpa gãtɔ gome o. Gake hafi subɔsubɔ ƒe mɔnukpɔkpɔa nagasu asiwò ake la, ele be nàminyae. (1 Tim. 3:1) Ke hã, nu ka tae nàdi be yeawɔ esia ɖo? Susu si ta nètsɔ ɖokuiwò ɖe adzɔgbe na Mawu la ke tae—lɔlɔ̃ na Yehowa kple ame siwo subɔnɛ. Ne èdi be yeaɖe lɔlɔ̃ ma afia to subɔsubɔ ake me la, esia ana mɔnukpɔkpɔ Yehowa be wòawɔ nuteƒekpɔkpɔ siwo su asiwò do ŋgɔ na mɔnukpɔkpɔa ƒe gege le asiwò kple esiwo va su asiwò le emegbe siaa la ŋu dɔ.\nÐo ŋku kakaɖedzi si Yehowa na Israel viwo esi subɔsubɔ ƒe mɔnukpɔkpɔwo ge le wo si le woƒe nuteƒemawɔmawɔ ta la dzi. Eƒe Nya la gblɔ be: “Nye Yehowa nyemetrɔ o, eye mi Yakob hã miedzudzɔ o.” (Mal. 3:6) Yehowa lɔ̃ Israel viwo, eye wòdi be yeagazã wo geɖe wu. Yehowa di vevie be yeazã wò le etsɔme nenema ke. Le nɔnɔme si me nèle fifia me la, nu kae nàte ŋu anɔ wɔwɔm gbɔ? Teokrasigbanɔamedziwo tsɔtsɔ nɔ te ɖe ame ƒe gbɔgbɔmelãmesẽ dzi wu dzɔdzɔmeŋutete siwo le ame si. Eya ta esi hamea ƒe agbanɔamedzi bubuwo mele dziwò fifia o la, biã ŋku ɖe ŋusẽdodo ɖokuiwò le gbɔgbɔ me ŋu.\nBe ‘nàsẽ ŋu’ le xɔse me la, ele be ‘nàdi Yehowa kple eƒe ŋusẽ.’ (1 Kor. 16:13; Ps. 105:4) Mɔ aɖe si dzi nàte ŋu ato awɔ esiae nye gbedodoɖa tso dzi me. Ne èle nu ƒom tso wò nɔnɔmea ŋu na Yehowa la, ɖe wò seselelãmewo gblɔ nɛ, eye nàbiae be wòana eƒe gbɔgbɔ la ye. Ne èwɔa esia la, àte ɖe Yehowa ŋu kplikplikpli wu, eye esia ana nànɔ te sesĩe. (Ps. 62:9; Fp. 4:6, 13) Mɔ bubu aɖe si dzi nàte ŋu ato ado ŋusẽ ɖokuiwò le gbɔgbɔ mee nye be nànɔ Mawu ƒe Nya la srɔ̃m nyuie wu. Esi agbanɔamedzi boo aɖeke mele dziwò fifia o ta la, àte ŋu awɔ ɖokuisinusɔsrɔ̃ kple ƒomenusɔsrɔ̃ geɖe wu, ɖewohĩ àgate ŋu adze gbɔgbɔmenumame aɖe si wɔwɔ sesẽna na wò tsã la gɔme ake.\nÐo ŋku edzi hã be esi nènye Yehowa ƒe Ðasefo ta la, ègakpɔtɔ nye eteƒenɔla. (Yes. 43:10-12) Mɔnukpɔkpɔ nyuitɔ kekeake si ate ŋu asu mía dometɔ ɖe sia ɖe sie nye be míanye “Mawu ƒe hadɔwɔlawo.” (1 Kor. 3:9) Dɔ geɖe wɔwɔ le gbeƒãɖeɖedɔa me nye mɔ nyui aɖe si dzi nàte ŋu ato ado ŋusẽ ɖokuiwò kple ame siwo dea gbeadzi kpli wò la siaa le gbɔgbɔ me.\nTenɔnɔ Ðe Wò Seselelãmewo Nu\nNe subɔsubɔ ƒe mɔnukpɔkpɔ aɖe ge le asiwò la, esia ate ŋu ana ŋu nakpe wò alo ate ɖe dziwò. Ðewohĩ ànɔ ɖokuiwò nu ɖem. Gake ne nɔviŋutsu siwo le agbanɔamedzinɔƒewo se wò nyawo vɔ, gake wokpɔe be ele be woaxɔ mɔnukpɔkpɔ aɖe le asiwò kokoko ɖe? Ðewohĩ esia ana nàlé wo ɖe dɔme, si awɔe be màgadi be yeaminya mɔnukpɔkpɔ aɖeke o, alo ana be wòasesẽ na wò be nàsrɔ̃ nu tso nu si dzɔ ɖe dziwò la me. Mina míakpɔ ale si nu siwo me Hiob, Manase, kple Yosef to la me dzodzro ate ŋu akpe ɖe mía ŋu míanɔ te ɖe seselelãme mawo nui la ɖa.\nHiob do ɖe Yehowa ŋkume ɖe ame bubuwo ta, eye wònye ame tsitsi kple nyadrɔ̃la le blemafofowo ƒe ɣeyiɣiwo me. (Hiob 1:5; 29:7-17, 21-25) Gake ɣeyiɣi vevi aɖe le Hiob ƒe agbe me la, ebu eƒe kesinɔnuwo, viawo, kple eya ŋutɔ ƒe lãmesẽ hã. Esi nu siawo dzɔ ɖe edzi ta la, amewo megadea bubu eŋu o. Hiob gblɔ be: ‘Nye tsɛwo gɔ̃ hã le koyem.’—Hiob 30:1.\nHiob se le eɖokui me be yemeɖi fɔ aɖeke kura o, eya ta edi be yeaɖe ye ɖokui nu le Mawu ŋkume. (Hiob 13:15) Ke hã, Hiob lɔ̃ faa be yeakpɔ Yehowa si nu, eye nu nyui geɖewo do tso esia me nɛ. Eva kpɔe dze sii be ehiã be woaɖɔ ye ɖo, vevietɔ le ale si wòwɔ nu esime wònɔ dodokpɔ me tom la ta. (Hiob 40:6-8; 42:3, 6) Hiob ƒe ɖokuibɔbɔ wɔe be Mawu va yrae geɖe ŋutɔ mlɔeba.—Hiob 42:10-13.\nNe nu gbegblẽ aɖe si nèwɔ tae mɔnukpɔkpɔa ge le asiwò la, ɖewohĩ ànɔ ɖokuiwò biam be, ɖe Yehowa kple ye nɔvi Kristotɔwo atsɔe ake ye vavã ahaŋlɔe be mahã. Enyo, bu Yuda Fia Manase ƒe kpɔɖeŋu ŋu kpɔ. “[Ewɔ] nu vɔ̃ɖi geɖe le Yehowa ŋku me, ne wòatsɔ do dziku nɛ.” (2 Fia. 21:6) Ke hã, Manase gava ɖu fia va se ɖe eƒe kugbe, eye wobui nuteƒewɔlae. Aleke esia dzɔe?\nManase lɔ̃ xɔ tohehe si wonae la mlɔeba. Esi wòdo toku nuxlɔ̃ame siwo wonae do ŋgɔ la, Yehowa na Asiriatɔwo va de kunyowui hekplɔe yi aboyo me le keke Babilon ke. Le afi ma la, Manase “[ƒo] koko le Yehowa, eƒe Mawu la ŋku me, eye wòbɔbɔ eɖokui ɖe anyi vevie le fofoawo ƒe Mawu la ŋku me. Edo gbe ɖa nɛ.” Manase trɔ dzi me vavã, eɖɔ eƒe mɔ vɔ̃wo ɖo, eye wotsɔ eƒe nu vɔ̃wo kee.—2 Kron. 33:12, 13.\nƑãa hafi wogagbugbɔa subɔsubɔ ƒe mɔnukpɔkpɔ siwo ge le ame si la katã nanɛ zi ɖeka. Gake ne ɣeyiɣiawo va le yiyim la, woava nɔ agbanɔamedzi vivivi aɖewo dem asi na wò. Zi geɖe la, ne amea lɔ̃ xɔ agbanɔamedzi siawo eye wòwɔ eƒe ŋutete katã le wo tsɔtsɔ me la, woatsɔ bubuwo akpee nɛ. Esia mefia be nuwo anɔ bɔbɔe na wò kokoko o. Ate ŋu adzɔ be nuwo manɔ abe ale si nènɔ mɔ kpɔm na wo ene o. Ke hã, nu nyuiwo dona tso didi vevie kple kutrikuku me.\nBu Yakob vi Yosef ŋu kpɔ. Esi Yosef xɔ ƒe 17 la, tɔviawo dzrae madzemadzee wòzu kluvi. (1 Mose 37:2, 26-28) Kakaɖedzitɔe la, menye aleae wòanɔ mɔ kpɔm be ye tɔviwo nawɔ nu ɖe ye ŋu hafi o. Gake elɔ̃ faa be yeado dzi akpe akɔ kple nɔnɔmea, eye Yehowa ƒe yayra wɔe be wotsɔe ɖo ‘eƒe aƒetɔ ƒe aƒe nu.’ (1 Mose 39:2) Le ema megbe la, wolé Yosef de gaxɔ me. Gake eyi edzi wɔ nuteƒe, eye Yehowa hã nɔ kplii, eya ta wotsɔe ɖo gaxɔmenɔlawo nu.—1 Mose 39:21-23.\nYosef menya be nu nyui aɖewo ava do tso nu siawo katã me emegbe o. Ðeko wòyi edzi nɔ nu si wòate ŋu awɔ la wɔm. Esia wɔe be Yehowa te ŋu zãe tsɔ kpɔ ƒome si me Dzidzimevi si ŋugbe wodo la adzɔ tso la ta. (1 Mose 3:15; 45:5-8) Togbɔ be mía dometɔ aɖeke makpɔ mɔ be yeawɔ akpa vevi si tɔgbi Yosef wɔ la o hã la, nuŋlɔɖi si tso gbɔgbɔ me la ɖee fia be Yehowa ƒe asi nɔa subɔsubɔ ƒe mɔnukpɔkpɔ siwo sua esubɔlawo si la me. Na esia ƒe mɔnukpɔkpɔ nanɔ ʋuʋu ɖi to Yosef sɔsrɔ̃ me.\nSrɔ̃ Nu Tso Nɔnɔme Sesẽwo Me\nHiob, Manase, kple Yosef to nɔnɔme ɖedzileameƒowo me. Ŋutsu etɔ̃ siawo katã lɔ̃ faa kpe akɔ kple nɔnɔme siwo Yehowa ɖe mɔ wova wo dzi la, eye wo dometɔ ɖe sia ɖe srɔ̃ nu vevi aɖewo tso wo me. Nu kae nàte ŋu asrɔ̃ tso wò nɔnɔmewo me?\nKpɔe ɖa be nu kae Yehowa le didim be yeafia wò hã. Esi Hiob nɔ akɔ kpem kple nɔnɔme ɖedzileameƒoawo la, eya ŋutɔ ɖokui ŋu ko bum wòva nɔ, eye eƒe susu dzo le nya vevi siwo nɔ toa me la dzi. Gake esi Yehowa ɖɔe ɖo lɔlɔ̃tɔe la, eva da sɔ helɔ̃ ɖe edzi be: “Megblɔ nya, siwo gɔme nyemese o.” (Hiob 42:3) Ne subɔsubɔ ƒe mɔnukpɔkpɔ aɖe si ge le asiwò na nèse veve la, ‘mègabu ɖokuiwò ŋu wu ale si dze o; ke boŋ bu tame le ale si nànɔ ŋute le susu me ŋu.’ (Rom. 12:3) Ðewohĩ ɖe Yehowa le agbagba dzem be yeatrɔ asi le ŋuwò le mɔ aɖe si gɔme mese bliboe haɖe o nu.\nLɔ̃ nàxɔ tohehe. Manase anya se le eɖokui me gbã be tohehe si wona ye la gbɔ eme. Ke hã, elɔ̃ xɔ tohehea, trɔ dzi me, eye wògbe nu le eƒe mɔ vɔ̃wo gbɔ. Aleke kee nèsena le ɖokuiwò me ku ɖe tohehe si wona wò la ŋu o, ‘bɔbɔ ɖokuiwò ɖe anyi le Yehowa ŋkume, eye ado wò ɖe dzi.’—1 Pet. 5:6; Yak. 4:10.\nGbɔ dzi ɖi eye nàlɔ̃ faa Yehowa namla wò. Ele bɔbɔe be Yosef nalé fu tɔviawo ahadi be yeabia hlɔ̃ wo ɖe nu siwo wowɔ ɖe eŋu la ta. Gake mewɔe nenema o, ɖe wòtu gɔmesese deto kple nublanuikpɔkpɔ ɖo boŋ. (1 Mose 50:15-21) Ne wowɔ nu ɖe ŋuwò wòte ɖe dziwò la, xɔ dzigbɔɖi. Lɔ̃ faa Yehowa namla wò.\nÈnɔ agbanɔamedzinɔƒe aɖe kpɔ le Kristo hamea mea? Ðe mɔ na Yehowa be wòana mɔnukpɔkpɔwo nagasu asiwò le etsɔme. Do ŋusẽ ɖokuiwò le gbɔgbɔ me. Tsɔ dzigbɔɖi kple ɖokuibɔbɔ ɖu wò seselelãmewo dzi. Lɔ̃ faa nàxɔ agbanɔamedzi ɖe sia ɖe si wode asiwò la. Kakaɖedzi nenɔ asiwò be ‘Yehowa metea nu nyui ame siwo fɔɖiɖi mele woƒe zɔzɔme ŋu o.’—Ps. 84:12.\n[Nya si ɖe dzesi si le axa 30]\nNa wò xɔse me nasẽ to gbedodoɖa tso dzi blibo me\nDɔ geɖe wu wɔwɔ le gbeƒãɖeɖedɔa me nye mɔ nyui aɖe si dzi nàto ana wò gbɔgbɔmemenyenye nade to ɖe edzi\nÐe mɔ na Yehowa be wòana mɔnukpɔkpɔwo nagasu asiwò le etsɔme\nAgbe Mavɔ Nɔnɔ Le Anyigba Dzi—Mɔkpɔkpɔ Aɖe Si Mawu Na Mí\nAgbe Mavɔ Nɔnɔ Le Anyigba Dzi—Kristotɔwo Ƒe Mɔkpɔkpɔe Wònyea?\nAgbe Mavɔ Nɔnɔ Le Anyigba Dzi—Mɔkpɔkpɔ Aɖe Si Ŋu Wogava Ke Ðo Ake\nWoke Ðe Nu Xɔasi Ɣaɣlawo Ŋu\n“Midzra Mia Ðokui Ðo Ðe Mawu Ƒe Lɔlɔ̃ La Me”\n‘Yehowa Kɔ Ŋkume Ðe Wo’\nƑo Asa Na Susuhenuwo Le “Du Nyui Xɔgbe” Sia\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA August 2009\nGBETAKPƆXƆ—TATA SI MÍESRƆ̃NA August 2009


Dɔwɔwɔwo 26 | Biblia Le Internet Dzi | Xexe Yeye Gɔmeɖeɖe (1984)\n26 Agripa gblɔ na Paulo be: “Woɖe mɔ na wò be nàƒo nu aʋli ɖokuiwò ta.” Tete Paulo do asi ɖa, eye wòʋli eɖokui ta gblɔ be: 2 “Fia Agripa, edzɔ dzi nam ŋutɔ be, ŋkuwòme ye mele ɖokuinye ta ʋli ge le egbe sia, le nu siwo katã ta Yudatɔwo le nunye tsom ɖo la ŋu, 3 vevietɔ esi wònye ènya nu tso kɔnuwo kple nyaʋiʋli siwo katã le Yudatɔwo dome ŋu nyuie ta. Eya ta meɖe kuku na wò be, nàgbɔ dzi ɖi aɖo tom. 4 “Nyateƒee, agbe si ƒomevi menɔ tso nye ɖekakpui me, esi menɔ tso gɔmedzedzea me le nye dukɔ la dome, kple Yerusalem la, Yudatɔ siwo katã 5 nyam tsã tso gɔmedzedzea me la nya, ne woalɔ̃ be yewoaɖi ɖase tso eŋu, be menɔ agbe le míaƒe subɔsubɔ ƒe kɔmama la ƒe nudidiwo nu pɛpɛpɛ abe Farisitɔ ene. 6 Ke hã, ŋugbe si Mawu do na mía tɔgbuiwo la ŋuti mɔkpɔkpɔ tae metsi tsitre ɖe afi sia wole ʋɔnu drɔ̃mem ɖo; 7 evɔ míaƒe to wuieveawo le mɔ kpɔm be ŋugbedodo sia nava eme na yewo, eye le esia ta wowɔa subɔsubɔdɔ kɔkɔe nɛ vevie zã kple keli hafi. Oo, fia, mɔkpɔkpɔ sia tae Yudatɔwo le nunye tsom ɖo. 8 “Nu ka tae miesusu be womate ŋu axɔe ase le mia dome be Mawu fɔa ame kukuwo ɖe tsitre o? 9 Nye la, mebui tsã le ɖokuinye me be, ele be mawɔ nu geɖewo atsɔ atsi tsitre ɖe Yesu Nazaretetɔ la ƒe ŋkɔ la ŋu vevie; 10 eye le nyateƒe me la, mewɔe hã le Yerusalem, eye mede ame kɔkɔewo dometɔ geɖewo gaxɔ me, abe ale si mexɔ ŋusẽ tso nunɔlawo ƒe tatɔwo gbɔ ene; eye ne wole wo wu ge la, medaa asi ɖe edzi. 11 Eye mehe to na wo zi geɖe le ƒuƒoƒeawo katã tsɔ te kpɔ be mazi wo dzi ne woagbe nu le woƒe xɔse gbɔ; eye esi wònye medo dɔmedzoe ɖe wo ŋu helĩhelĩ ta la, metia wo yome yia du bubuwo hã me. 12 “Esia dzie menɔ xɔ mɔɖeɖe kple ŋusẽ blibo tso nunɔlawo ƒe tatɔwo gbɔ dze mɔ yina Damasko, 13 eye le ŋdɔ ga wuieve me esime mele mɔa dzi la, Oo fia, mekpɔ kekeli aɖe si nu sẽ wu ɣe ƒe keklẽ la wòklẽ tso dziƒo ƒo xlãm, eye wòƒo xlã ame siwo nɔ mɔa zɔm kplim hã. 14 Eye esi mí katã míedze anyi la, mese gbe aɖe wògblɔ nam le Hebrigbe me be: ‘Saul, Saul, nu ka ŋuti nèle yonyeme tim? Ne èyi edzi le afɔ tɔm kpo si nu ga biɖoewo le la, nuvevi awɔ wò.’ 15 Gake megblɔ be: ‘Wò ame kae, Aƒetɔ?’ Eye Aƒetɔ la gblɔ be: ‘Nyee nye Yesu, ame si yome tim nèle la. 16 Ke hã, tso nàtsi tsitre ɖe wò afɔwo dzi. Elabena esia tae mena nèkpɔm ɖo, be matia wò nànye subɔvi kple ɖasefo nam le nu siwo nèkpɔ kple nu siwo mana nàkpɔ tso ŋunye la ŋu; 17 eye maɖe wò tso ame siawo kple dukɔ, siwo gbɔ mele dɔwòm ɖo la, si me, 18 be nàʋu woƒe ŋkuwo, be nàtrɔ wo tso viviti me ava kekeli me, kple Satana ƒe ŋusẽ me ava Mawu gbɔ, bene woakpɔ nu vɔ̃wo ƒe tsɔtsɔke kple domenyinu le ame siwo ŋu wokɔ to dzinye xɔxɔse me la dome.’ 19 “Eya ta Fia Agripa, nyemegbe nu si mekpɔ tso dziƒo la dzi wɔwɔ o, 20 ke boŋ metsɔ gbedeasi la yi na ame siwo le Damasko la gbã, eye emegbe la, na ame siwo le Yerusalem kple Yudea nuto blibo la me kpakple dukɔwo, be ele be woatrɔ dzi me, eye woatrɔ ɖe Mawu ŋu to dɔ siwo dze dzimetɔtrɔ la wɔwɔ me. 21 Nu siawo tae Yudatɔwo lém le gbedoxɔa me hete kpɔ be yewoawum ŋutasesẽtɔe ɖo. 22 Ke hã, esi wònye mexɔ kpekpeɖeŋu si tso Mawu gbɔ ta la, meyi edzi le ɖase ɖim na ame ŋkutawo kple ame tsɛwo siaa va se ɖe egbe sia, gake nyemele nya aɖeke gblɔm o, negbe nu siwo Nyagblɔɖilawo kple Mose gblɔ be wogbɔna dzɔdzɔ ge la ko, 23 be ele be Kristo la nakpe fu, eye esi wònye eyae anye ame gbãtɔ si woafɔ ɖe tsitre tso ame kukuwo dome ta la, aɖe gbeƒã kekeli na ame siawo kple dukɔwo siaa.” 24 Ke esi wònɔ nya siawo gblɔm tsɔ nɔ eɖokui ta ʋlim la, Festo tsɔ gbe sesẽ gblɔ be: “Paulo, èle aɖaʋa dzem! Nu geɖe sɔsrɔ̃ na nèle aɖaʋa dzem!” 25 Gake Paulo gblɔ be: “Nyemele aɖaʋa dzem o, Bubutɔ Festo, ke boŋ nyateƒenya siwo me susu le la gblɔm mele. 26 Le nyateƒe me la, fia si mele nu ƒom na dzinɔameƒotɔe la nya nu siawo nyuie; elabena meka ɖe edzi be nu siawo dometɔ ɖeka teti hã mele ɣaɣla ɖee o, elabena menye bebe mee wowɔ nu sia le o. 27 Fia Agripa, èxɔa Nyagblɔɖilawo dzi senaa? Menya be èxɔa wo dzi sena.” 28 Gake Agripa gblɔ na Paulo be: “Esusɔ vie ko nàƒoe ɖe nunye be mazu Kristotɔ.” 29 Ke Paulo gblɔ nɛ be: “Madi be Mawu nawɔe be, eɖanye fifia o, eɖanye ɣeyiɣi didi aɖe megbe o, menye wò ɖeɖe ko o, ke boŋ ame siwo katã le nye nyawo sem egbea hã, miazu abe nye ene, negbe babla siawo koe naganɔ eme o.” 30 Eye fia la tso, eye nutomefia la kple Bernike kpakple ame siwo katã nɔ anyi kpli wo hã tso. 31 Gake esi wote yi adzɔge vie la, wote gbɔgblɔ na wo nɔewo be: “Ame sia mewɔ naneke si dze ku alo bablawo o.” 32 Gawu la, Agripa gblɔ na Festo be: “Ne ɖe ŋutsu sia mebia be Kaisaro nagbugbɔ nya la adrɔ̃ na ye o la, anye ne woate ŋu aɖe asi le eŋu hafi.”


Marko 11 | Biblia Le Internet Dzi | Xexe Yeye Gɔmeɖeɖe\nEƒo fi de gboti (12-14)\nYesu kɔ gbedoxɔa ŋu (15-18)\nNu si míesrɔ̃ tso gboti si yrɔ la ŋu (19-26)\nWotɔ gbe Yesu ƒe ŋusẽ (27-33)\n11 Ke esi wogogo Yerusalem, eye wote ɖe Betfage kple Betania+ ŋu le Amitoa dzi la, edɔ eƒe nusrɔ̃lawo dometɔ eve+ 2 gblɔ na wo be: “Miyi kɔƒe si kpɔm miele le mia ŋgɔ la me, eye ne miege ɖe eme teti la, miakpɔ tedzivi aɖe le ka me, si dzi ame aɖeke menɔ kpɔ o. Miɖe kae, eye mikplɔe vɛ. 3 Eye ne ame aɖe bia mi be, ‘Nu ka tae miele ka ɖemee?’ hã la, migblɔ be, ‘Aƒetɔ la le ehiãm, eye agatrɔe ɖo ɖa kpuie.’” 4 Ale woyi, eye wokpɔ tedzivi la le ka me le aƒe aɖe ƒe agbo nu le mɔ to, eye woɖe kae.+ 5 Ke ame siwo le tsitre ɖe afi ma dometɔ aɖewo bia wo be: “Nu ka tae miele ka ɖem tedzivi la?” 6 Woɖo eŋu na wo abe ale si tututu Yesu gblɔ ene, eye woɖe mɔ na wo wodzo. 7 Wokplɔ tedzivi la vɛ+ na Yesu, eye wotsɔ woƒe awudziwuiwo ɖo ɖe edzi, eye wòbɔbɔ nɔ edzi.+ 8 Ame geɖewo hã ɖo woƒe awudziwuiwo ɖe mɔa dzi, ke ame bubuwo ŋe atilɔwo tso gbe me ɖo ɖe mɔa dzi.+ 9 Eye ame siwo le eŋgɔ kple ame siwo le eyome la le ɣli dom be: “Míeɖe kuku, xɔ nɛ!+ Woayra ame si gbɔna le Yehowa* ƒe ŋkɔ me!+ 10 Woayra mía fofo David ƒe Fiaɖuƒe si gbɔna la!+ Míeɖe kuku, xɔ nɛ, wò ame si le dziƒo ʋĩi!” 11 Eva ɖo Yerusalem heyi ɖe gbedoxɔa me, eye wòtsa ŋku godoo helé ŋku ɖe nu sia nu ŋu, esi fiẽsi ɖo vɔ ta la, eya kple Ame Wuieveawo dzo yi Betania.+ 12 Esi ŋu ke, eye wotrɔ tso Betania gbɔna la, dɔ wui.+ 13 Ekpɔ gboti aɖe si dzi aŋgbawo le la le adzɔge ɖaa, eye wòyi be yeakpɔ ɖa be tsetse aɖe le edzi hã. Gake esi wòte ɖe eŋu la, mekpɔ naneke le edzi o negbe aŋgbawo ko, elabena gbotseɣi meɖo haɖe o. 14 Eya ta egblɔ nɛ be: “Ame aɖeke magaɖu wò tsetse azɔ gbeɖegbeɖe o.”+ Eye eƒe nusrɔ̃lawo see. 15 Eye wova Yerusalem. Le afi ma la, ege ɖe gbedoxɔa me, eye wòde asi nudzrala kple nuƒlela siwo le gbedoxɔa me la nyanya me do goe, emu gaɖɔlilawo ƒe kplɔ̃wo kple ahɔnɛdzralawo ƒe zikpuiwo ƒu anyi,+ 16 eye meɖe mɔ na ame aɖeke be wòatsɔ naneke ato gbedoxɔa me ayi o. 17 Efia nu wo be: “Menye ɖe woŋlɔe ɖi be, ‘Woayɔ nye aƒe la be dukɔwo katã ƒe gbedoɖaƒe’+ oa? Ke miawo mietsɔe wɔ adzodalawo ƒe doe.”+ 18 Esi nunɔlawo ƒe tatɔwo kple agbalẽfialawo se nu si dzɔ la, wodi mɔnu be yewoawui;+ elabena wonɔ evɔ̃m, le esi eƒe nufiafia nana ameha blibo la ƒe nu kuna la ta.+ 19 Esi fiẽsi ɖo la, wodo go le dua me. 20 Ke esi wova yina ŋdi kanya la, wokpɔ be gboti la yrɔ xoxo tso eƒe kè me ke.+ 21 Esi Petro ɖo ŋku nu si dzɔ va yi dzi ta la, egblɔ nɛ be: “Rabi, kpɔ ɖa, gboti si nèƒo fi de la yrɔ!”+ 22 Yesu gblɔ na wo be: “Mixɔ Mawu dzi se. 23 Vavã mele egblɔm na mi be ame sia ame si agblɔ na to sia be, ‘Ho nàyi aɖadze atsiaƒu me,’ eye meke ɖi le eƒe dzi me o, ke boŋ wòxɔe se be nya si yegblɔ la ava eme la, ava eme nɛ nenema.+ 24 Esia tae mele egblɔm na mi be, nu siwo katã miedoa gbe ɖa biana la, mixɔe se be miexɔ wo xoxo, ekema woasu mia si.+ 25 Eye ne miele tsitre le gbe dom ɖa la, mitsɔ nya sia nya si le mia si ɖe ame aɖe ŋu la kee, ne mia Fofo si le dziƒowo hã natsɔ miaƒe vodadawo ake mi.”+ 26 * —— 27 Eye wogava Yerusalem. Esi Yesu le tsatsam le gbedoxɔa me la, nunɔlawo ƒe tatɔwo kple agbalẽfialawo kpakple dumegãwo va egbɔ, 28 eye wobiae be: “Ŋusẽ kae nètsɔ wɔa nu siawo? Alo ame kae na ŋusẽ sia wò nètsɔ wɔa nu siawoe?”+ 29 Yesu gblɔ na wo be: “Mabia nya ɖeka mi. Miɖo eŋu nam, ekema magblɔ ŋusẽ si metsɔ wɔa nu siawoe la na mi. 30 Dziƒoe Yohanes ƒe amenyɔnyrɔ ɖe tsi me+ la tso loo alo amegbetɔwo gbɔe wòtso? Miɖo eŋu nam.”+ 31 Ale wolé nyaa kpɔ le wo nɔewo dome eye wogblɔ be: “Ne míegblɔ be, ‘Dziƒoe wòtso’ la, abia be, ‘Ekema nu ka tae miexɔ edzi se o?’ 32 Evɔ atse meble mí míagblɔ be, ‘Amegbetɔwo gbɔe wòtso’ o.” Wole vɔvɔ̃m na ameha la, elabena wo katã wobua Yohanes be enye nyagblɔɖila ŋutɔŋutɔ.+ 33 Eya ta woɖo eŋu na Yesu be: “Míenya o.” Ale Yesu gblɔ na wo be: “Nye hã nyemagblɔ ŋusẽ si metsɔ wɔa nu siawoe la na mi o.”


Nu Yeye Si Wotsɔ Kpe Ðe Kwasiɖa Domedome Kpekpea Ŋu\nGBE BUBU Abua Abui Acholi Adza Afrikaans Albanian Altai Alur Amharic Arabic Armenian Armenian (West) Assamese Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazil Tokunɔgbe Bulgarian Cambodian Catalan Cebuano Changana (Mozambique) Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik Esan Estonian Eŋlisi Eʋegbe Faroese Fijian Finnish Fon Franse Ga Galician Garifuna Georgian German Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hmong (Ɣi) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nsenga Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nTso January ƒe 2018 la, numeɖeɖewo kple media si woɖe tso Ŋɔŋlɔ Kɔkɔeawo—Xexe Yeye Gɔmeɖeɖe nusɔsrɔ̃tɔ (nwtsty) si le internet dzi me la anɔ dzedzem le kwasiɖa domedome kpekpea ƒe ɖoɖowɔɖia me, ne Biblia nusɔsrɔ̃tɔ sia mele mia degbe me o hã. Míeka ɖe edzi be esia ana be míadzra ɖo ɖe kpekpeawo ŋu nyuie wu. Vevietɔ la, awɔe be míate ɖe mía Fofo lɔ̃ame, Yehowa ŋu kplikplikpli wu!\nNumeɖeɖeawo ƒo nu tso dukɔwo, anyigbawo kple gbegbɔgblɔwo ŋu eye woakpe ɖe mía ŋu míase mawunyakpukpuiwo gɔme ɖe edzi.\nÐovu bibi si le tsitsim: Anyie wotsɔ wɔ akaɖi sue si wozãna le aƒe me eye wokɔa amiti ƒe ami ɖe eme. Wodea ɖovu eme be wòalɔ amia ava dzi be dzoa nanɔ bibim. Helagbe me nya si nye “ɖovu bibi si le tsitsim,” ate ŋu afia ɖovu si le dzudzɔ tum elabe ele tsitsim loo alo ne wotsii teti. Nyagblɔɖi si le Yesaya 42:3 gblɔ tso Yesu ƒe nublanuikpɔkpɔ ŋu be, matsi mɔkpɔkpɔ ƒe dzo sue si kpɔtɔ ɖe ame tsɛ siwo wote ɖe to la me o.\nVavã: Hebrigbe me nya ʼa·menʹ, si gɔmee nye “neva eme” alo “nenɔ alea” mee woɖe Helagbe me nya a·menʹ tsoe. Zi geɖe la, Yesu zãa nya sia tsɔ dzea nya aɖe, ŋugbedodo aɖe alo nyagblɔɖi aɖe gɔme, tsɔ tea gbe ɖe ale si nya si gblɔm wòle nye nyateƒe eye woate ŋu aka ɖe edzi bliboe la dzi. Wogblɔ be ne Yesu zã nya “vavã” alo amen le mɔ sia nu le Nyanyuigbalẽawo me la, efia be nyaa le etɔxɛ. Zi geɖe le Yohanes ƒe Nyanyuigbalẽa katã me la, ne wozã nya sia zi eve (a·menʹ a·menʹ) la, woɖea egɔme be “vavã, vavã.”—Yh 1:51.\nWonye fotowo, nutatawo kple video siwo ŋu gbeɖiɖi mekpe ɖo o, siwo ɖe Biblia me nya suesuesue aɖewo me tsitotsito.\nBetfage, Amitoa Kple Yerusalem\nMɔ si dze le video kpui sia me la tso ɣedzeƒe, tso kɔƒe aɖe si woyɔna egbea be et-Tur, si wosusu be anye Betfage si ŋu woƒo nu tsoe le Biblia me. Mɔ sia ɖo ta Yerusalem, heɖo keke Amitoa ƒe kɔkɔƒewo dometɔ ɖeka. Betania le Betfage ƒe ɣedzeƒe le Amitoa ƒe ɣedzeƒekpa dzi. Ne Yesu kple eƒe nusrɔ̃lawo va Yerusalem la, zi geɖea wotsia Betania dɔna. Egbea du si nye el-ʽAzariyeh (El ʽEizariya) si nye Arab ŋkɔ si gɔmee nye “Lazaro Nɔƒe” ye nye du si le teƒe ma fifia. Ðikeke mele eme o be, Yesu dzea Marta, Maria kple Lazaro gbɔ le woƒe aƒe me. (Mt 21:17; Mr 11:11; Lk 21:37; Yh 11:1) Ne Yesu tso afi ma yina Yerusalem la, anɔ eme be etoa mɔ si dze le videoa me. Le Nisan 9, ƒe 33 K.Ŋ., esi Yesu do tedzivi to Amitoa dzi yi Yerusalem la, anye be Betfage ye wòdoe tso yi Yerusalem.\nMɔ si tso Betania yi Betfage\nTo si dzi Gbedoxɔa le\nGatagbadzɛ Aɖe Le Afɔkɔeƒu Aɖe Me\nEsia nye amegbetɔ ƒe afɔkɔeƒu si me woƒo gatagbadzɛ si didi sentimeta 11.5 ɖo ƒe foto. Woke ɖe afɔkɔeƒu ŋutɔŋutɔ si me woƒo gatagbadzɛa ɖo la ŋu le ƒe 1968 me, esime tomenukulawo nɔ Yerusalem ƒe dziehe gome kum. Ƒu sia nɔ anyi tso keke Romatɔwo ŋɔli ke. Tomenukuku sia gaɖo kpe edzi be wozãa gatagbadzɛwo tsɔ hea amewo ɖe ati ŋu. Anye gatagbadzɛ sia tɔgbie Roma-srafowo zã esime wonɔ Yesu Kristo hem ɖe ati ŋu. Woke ɖe ƒu sia ŋu le aɖaka aɖe si wotsɔ kpe wɔ la me, si woyɔna be ossuary, si me wotsɔa amekukuƒuwo dena, ne ŋutilãa nyunyɔ vɔ megbe. Esia fia be woate ŋu aɖi ame aɖe si wohe ɖe ati ŋu.—Mt 27:35.


Lɔ̃ Yehowa Nakpe Ðe Ŋuwò Nàtsi Tsitre Ðe Gbɔgbɔ Vɔ̃wo Ŋu | Gbetakpɔxɔ Nusɔsrɔ̃\n“Mía kple . . . gbɔgbɔmeŋusẽ vɔ̃ɖi siwo le dziƒonutowo me lae le kame tem.”—EF. 6:12.\nHADZIDZI 55 Migavɔ̃ Wo O!\n1. Abe ale si Efesotɔwo 6:10-13 ɖe eme ene la, mɔ siwo dzi Yehowa tona ɖenɛ fiana be yeléa be na mí la dometɔ ɖekae nye ka? Ðe eme.\nMƆ SIWO dzi Yehowa tona ɖenɛ fiana be yeléa be na mí ame siwo nye esubɔlawo la dometɔ ɖekae nye ale si wòkpena ɖe mía ŋu be míatsi tsitre ɖe míaƒe futɔwo ŋu. Míaƒe futɔ gãtɔwoe nye Satana kple gbɔgbɔ vɔ̃wo. Yehowa xlɔ̃a nu mí tso míaƒe futɔ siawo ŋu, eye enaa nu si míehiã be míate ŋu atsi tsitre ɖe wo ŋu la mí. (Xlẽ Efesotɔwo 6:10-13.) Ne míelɔ̃ Yehowa kpe ɖe mía ŋu eye míeɖo ŋu ɖe eŋu bliboe la, míate ŋu atsi tsitre ɖe Abosam ŋu dzidzedzetɔe. Esia ate ŋu awɔe be kakaɖedzi nasu mía si abe apostolo Paulo ene. Egblɔ be: “Ne Mawu le mía dzi la, ame kae atsi tsitre ɖe mía ŋu?”—Rom. 8:31.\n2 Esi míenye Kristotɔwo ta la, míetsia dzi le Satana kple gbɔgbɔ vɔ̃wo ta o. Ke boŋ, nu si ŋu míetsia dzi ɖoe nye ale si míasrɔ̃ nu tso Yehowa ŋu ahasubɔe. (Ps. 25:5) Ke hã, ehiã be míanya nu tso Satana ƒe ayemɔwo ŋu. Nu ka tae? Nu si tae nye be, esia akpe ɖe mía ŋu be eƒe asi nagasu mía dzi o. (2 Kor. 2:11) Le nyati sia me la, míasrɔ̃ nu tso mɔ vevi aɖe si dzi Satana kple gbɔgbɔ vɔ̃wo tona kplɔa amewo tranae ŋu. Gakpe ɖe eŋu la, míakpɔ ale si míate ŋu atsi tsitre ɖe wo ŋu dzidzedzetɔe.\nALE SI GBƆGBƆ VƆ̃WO KPLƆA AMEWO TRANAE\n3-4. (a) Nu kae nye gbɔgbɔyɔyɔ? (b) Aleke gbegbee gbɔgbɔyɔyɔ kakae?\n3 Mɔ ɖedzesi aɖe si dzi Satana kple gbɔgbɔ vɔ̃wo tona kplɔa amewo trana ye nye gbɔgbɔyɔyɔ. Ame siwo ƒoa wo ɖokuiwo ɖe gbɔgbɔyɔyɔ me la ƒua asi akɔ be yewonya nanewo siwo amegbetɔ mate ŋu anya hafi o alo yewokpɔ ŋusẽ ɖe nu siwo gbɔ amegbetɔwo ƒe ŋutete ŋu la dzi. Le kpɔɖeŋu me, ame aɖewo ƒua asi akɔ be yewoate ŋu ato nukaka alo ɣletivimefakaka dzi anya etsɔme. Ame bubuwo ate ŋu anɔ nu wɔm abe ɖe wotea ŋu ƒoa nu kple kukuawo ene. Ame aɖewo hã wɔa adze alo madziki, eye wodzea agbagba be yewoaɖu dzo amewo alo yewoasa gbe de wo. *\n4 Aleke gbegbe gbɔgbɔyɔyɔ kakae? Le numekuku aɖe si wowɔ le dukɔ 18 me le Latin America kple Karib-ƒukpowo dzi me la, ame siwo wobia gbee la dometɔ ɖeka le etɔ̃ ɖe sia ɖe me gblɔ be yewoka ɖe madzikiwɔwɔ kple adzewɔwɔ dzi, nenema kee ame agbɔsɔsɔ ma kloe ka ɖe edzi be woate ŋu aƒo nu kple gbɔgbɔwo. Wowɔ numekuku ma ke le Afrika dukɔ 18 me. Le numekuku sia me la, ame siwo gblɔ be yewoka ɖe adzewɔwɔ dzi la wu ame siwo wobia gbee la ƒe afã. Gake afi ka kee míeɖale o, ele be míakpɔ nyuie le gbɔgbɔyɔyɔ ŋu. Nya lae nye be, Satana le agbagba dzem be yeable “anyigbadzinɔlawo katã.”—Nyaɖ. 12:9.\n5. Aleke Yehowa sena le eɖokui me tso gbɔgbɔyɔyɔ ŋu?\n5 Yehowa nye “nyateƒe Mawu.” (Ps. 31:5) Esia ta, aleke wòsena le eɖokui me tso gbɔgbɔyɔyɔ ŋu? Elé fui! Yehowa gblɔ na Israel-viwo be: “Woagakpɔ ame aɖeke le dowòme, si tɔa dzo viaŋutsu alo vianyɔnu o, eye bokɔnɔ, akunyawɔla, nutabiala, dzotɔ, ame si saa gbe dea ame, nukala, afakala alo ŋɔliyɔla meganɔ dowòme o. Elabena ame sia ame si le nu siawo wɔm la, ŋunyɔnu wònye na Yehowa.” (5 Mose 18:10-12) Kristotɔwo mele Se si Yehowa de na Israel-viwo la te o. Ke hã, míenyae be ale si wòsena le eɖokui me tso gbɔgbɔyɔyɔ ŋu la metrɔ o.—Mal. 3:6.\n6. (a) Aleke Satana wɔa gbɔgbɔyɔyɔ ŋu dɔ tsɔ gblẽa nu le amewo ŋui? (b) Le Nyagblɔla 9:5 ƒe nya nu la, nu kae nye nyateƒea ku ɖe nɔnɔme si me ame kukuwo le ŋu?\n6 Yehowa xlɔ̃a nu mí tso gbɔgbɔyɔyɔ ŋu, elabe enyae be Satana wɔa eŋu dɔ tsɔ gblẽa nu le amewo ŋu. Satana wɔa gbɔgbɔyɔyɔ ŋu dɔ tsɔ doa alakpanyawo ɖe ŋgɔ—wo dometɔ aɖee nye alakpanya si nye be ame kukuwo le agbe le xexe aɖe me. (Xlẽ Nyagblɔla 9:5.) Satana gawɔa gbɔgbɔyɔyɔ ŋu dɔ hã be yeatsɔ ade vɔvɔ̃ amewo me eye yeate wo ɖa tso Yehowa gbɔ. Eƒe taɖodzinue nye be ame siwo ƒoa wo ɖokuiwo ɖe gbɔgbɔyɔyɔ me la aɖo ŋu ɖe gbɔgbɔ vɔ̃wo ŋu, le esi teƒe be woaɖo ŋu ɖe Yehowa ŋu.\nALE SI MÍATSI TSITRE ÐE GBƆGBƆ VƆ̃WO ŊU\n7. Nya kae Yehowa gblɔ na mí?\n7 Abe ale si míekpɔe va yi ene la, Yehowa gblɔ nu si wòle be míanya ale be Satana kple gbɔgbɔ vɔ̃wo nagakplɔ mí atrae o la na mí. Bu afɔ nyui siwo míate ŋu aɖe be míatsi tsitre ɖe Satana kple gbɔgbɔ vɔ̃wo ŋu la dometɔ aɖewo ŋu kpɔ.\n8. (a) Mɔ vevi ka dzie míate ŋu ato atsi tsitre ɖe gbɔgbɔ vɔ̃wo ŋu? (b) Aleke Psalmo 146:4 klo nu le alakpanya si Satana gblɔ tso kukuawo ŋu la dzi?\n8 Nɔ Mawu ƒe Nyaa xlẽm eye nànɔ ŋugble dem le eŋu. Esiae nye mɔ vevitɔ si dzi míato agbe gbɔgbɔ vɔ̃wo ƒe alakpanyawo. Mawu ƒe Nyaa le abe yi ɖaɖɛ ene; ate ŋu agblẽ alakpanya siwo Satana dona ɖe ŋgɔ la dome. (Ef. 6:17) Le kpɔɖeŋu me, Mawu ƒe Nyaa klo nu le alakpanya si nye be kukuawo ate ŋu aƒo nu kple agbagbeawo la dzi. (Xlẽ Psalmo 146:4.) Eɖoa ŋku edzi na mí hã be, Yehowa ɖeɖe koe ate ŋu agblɔ etsɔme ɖi wòava eme pɛpɛpɛ. (Yes. 45:21; 46:10) Ne míexlẽa Mawu ƒe Nyaa edziedzi hedea ŋugble le nu si míexlẽ ŋu la, míanɔ dzadzraɖoɖi nyuie be míagbe alakpanya siwo dzi gbɔgbɔ vɔ̃wo di be míaxɔ ase la eye míalé fu alakpanya mawo.\n9. Gbɔgbɔyɔyɔ ƒe nuwɔna kawoe míeƒoa asa na?\n9 Ðoe kplikpaa be nàgaƒo ɖokuiwò ɖe naneke si do ƒome kple gbɔgbɔyɔyɔ la me o. Esi míenye Kristotɔ vavãwo ta la, míeƒoa mía ɖokui ɖe gbɔgbɔyɔyɔ ƒe nuwɔna aɖeke me o. Le kpɔɖeŋu me, míeyia gbɔgbɔyɔlawo gbɔ o; nenema kee míedzea agbagba be míato mɔ aɖe dzi aƒo nu kple kukuawo o. Abe ale si míedzro eme le nyati si do ŋgɔ na esia me ene la, míeƒoa asa na kunuwɔwɔ ƒe kɔnu siwo do ƒome kple dzixɔse si nye be ame siwo ku la kpɔtɔ le agbe le teƒe aɖe. Eye mímetoa ɣletivimefakaka alo nukaka dzi dzea agbagba be míanya etsɔme o. (Yes. 8:19) Míenyae be afɔku le nu mawo wɔwɔ me eye woate ŋu ana míado ka kple Satana kple gbɔgbɔ vɔ̃wo tẽe.\nLe Kristotɔ siwo nɔ anyi le ƒe alafa gbãtɔ me ƒe kpɔɖeŋua sɔsrɔ̃ me la, gblẽ nu sia nu si le asiwò si do ƒome kple vivimeŋusẽwo la dome keŋkeŋ, eye nàƒo asa na modzakaɖeɖe siwo do ƒome kple gbɔgbɔyɔyɔ (Kpɔ memama 10-12 lia)\n10-11. (a) Le ƒe alafa gbãtɔ me la, nu kae ame aɖewo siwo va srɔ̃ nyateƒea la wɔ? (b) Le 1 Korintotɔwo 10:21 ƒe nya nu la, nu ka tae wòle be míasrɔ̃ Kristotɔ siwo nɔ anyi le ƒe alafa gbãtɔ me la ƒe kpɔɖeŋua, eye aleke míate ŋu awɔ esiae?\n10 Gblẽ nu sia nu si do ƒome kple vivimeŋusẽwo la dome keŋkeŋ. Ame aɖewo siwo nɔ Efeso le ƒe alafa gbãtɔ me la ƒo wo ɖokuiwo ɖe gbɔgbɔyɔyɔ me. Esi wova srɔ̃ nyateƒea la, woɖe afɔ si hiã la enumake. Biblia gblɔ be: “Afakalawo dometɔ gbogbo aɖewo tsɔ woƒe agbalẽwo katã vɛ, eye wotɔ dzo wo le amewo katã ŋkume.” (Dɔw. 19:19) Ame siawo ɖoe kplikpaa be yewoatsi tsitre ɖe gbɔgbɔ vɔ̃wo ŋu. Woƒe agbalẽ siwo ku ɖe madzikiwɔwɔ ŋu la xɔ asi ŋutɔ. Gake wometsɔ agbalẽ mawo na ame bubuwo alo dzra wo o, ke boŋ, wotɔ dzo wo wofiã keŋkeŋ. Yehowa ŋu dzedze le vevie na wo sãsãsã wu agbalẽawo ƒe home.\n11 Aleke míate ŋu asrɔ̃ Kristotɔ mawo siwo nɔ anyi le ƒe alafa gbãtɔ me la ƒe kpɔɖeŋua? Anyo be míagblẽ nu sia nu si le mía si, si do ƒome kple vivimeŋusẽwo la dome keŋkeŋ. Wo dometɔ aɖewoe nye atiblɛwo, bokɛwo alo nu bubu ɖe sia ɖe si amewo dona ɖe ŋuti alo nu sia nu si le ame aɖe si kple susu be wòakpɔ ye ta tso gbɔgbɔ vɔ̃wo si me.—Xlẽ 1 Korintotɔwo 10:21.\n12. Nya kawoe míate ŋu abia mía ɖokuiwo tso modzakaɖeɖe ŋu?\n12 Dzro nu siwo nètsɔ ɖea modzakae la me kpɔ. Bia ɖokuiwò be: ‘Ðe mexlẽa agbalẽ kple magazine siwo do ƒome kple vivimeŋusẽwo alo xlẽa wo le Internet dzia? Ke haƒoƒo siwo mesena, film kple television dzi wɔna siwo mekpɔna, alo videofefe siwo meƒona ya ɖe? Ðe nu siwo metsɔ ɖea modzakae la dometɔ aɖe do ƒome kple gbɔgbɔyɔyɔa? Ðe woɖea zombie-wo (alo ame kuku siwo wobe wotrɔna zua amegbetɔwo), vampire-wo (alo ame kuku siwo wobe wodona le zã me va noa ʋu le lãme na ame), alo ame siwo si vivimeŋusẽwo le la le modzakaɖenu mawo mea? Ðe wonana madzikiwɔwɔ, gbesasa alo dzosasa dzena abe fefe si me afɔku aɖeke mele o enea?’ Enye nyateƒe be, menye modzakaɖeɖe siwo nyea fefe alo glitoto siwo menye agbe me nudzɔdzɔ ŋutɔŋutɔ o la ɖe sia ɖee do ƒome kple gbɔgbɔyɔyɔ o. Ne èle nu siwo nètsɔ ɖea modzakae la me dzrom la, ɖoe kplikpaa be nàtia esiwo akpe ɖe ŋuwò nàƒo asa na nu sia nu si Yehowa lé fui. Míedi be míawɔ míaƒe ŋutete katã be ‘dzitsinya nyui nakpɔtɔ anɔ’ mía si le Mawu ŋkume.—Dɔw. 24:16. *\n13. Nu ka wɔwɔe wòle be míaƒo asa na?\n13 Ƒo asa na nyadzɔdzɔ siwo ku ɖe gbɔgbɔ vɔ̃wo ŋu gbɔgblɔ. Le go sia me la, míedi be míasrɔ̃ kpɔɖeŋu si Yesu ɖo ɖi na mí. (1 Pet. 2:21) Dziƒoe Yesu nɔ hafi va anyigba dzi, eye enya nu geɖe tso Satana kple gbɔgbɔ vɔ̃wo ŋu. Ke hã, Yesu menɔa nu ƒom tso nu siwo gbɔgbɔ vɔ̃ siawo wɔ la ŋu ɣesiaɣi o. Yesu di be yeanye Yehowa ƒe ɖasefo, ke menye be yeanye Satana ƒe boblodola o. Míate ŋu asrɔ̃ Yesu ne míekakaa nyadzɔdzɔ siwo ku ɖe gbɔgbɔ vɔ̃wo ŋu o. Ke boŋ, míetoa míaƒe nyagbɔgblɔ me ɖenɛ fiana be ‘nu nyui aɖe le fiefiẽm le míaƒe dzi me wlɔwlɔwlɔ,’ eyae nye, nyateƒe la.—Ps. 45:1.\nMègana gbɔgbɔ vɔ̃wo nadzi ŋɔ na wò o. Yehowa, Yesu, kple mawudɔlawo ƒe ŋusẽ ƒo woƒe ŋusẽ ta sãsãsã (Kpɔ memama 14-15 lia) *\n14-15. (a) Nu ka tae mele be gbɔgbɔ vɔ̃wo nadzi ŋɔ na mí o? (b) Kpeɖodzi kawoe li be Yehowa kpɔa eƒe amewo ta egbea?\n14 Gbɔgbɔ vɔ̃wo megadzi ŋɔ na wò o. Le xexe gbegblẽ sia me la, vɔ̃ ate ŋu adzɔ ɖe mía dzi. Afɔkuwo, dɔlélewo, alo ku gɔ̃ hã ate ŋu ava ƒo ɖe mí le vo me kpoyi. Gake mele be míasusui be gbɔgbɔ vɔ̃wo gbɔe esia tso o. Biblia gblɔ be “azãgbe kple nuɖiɖeame” tea ŋu ɖina ɖe ame sia ame. (Nyagb. 9:11) Gake Yehowa ɖee fia be yeƒe ŋusẽ ƒo gbɔgbɔ vɔ̃wo ƒe ŋusẽ ta sãsãsã. Le kpɔɖeŋu me, Mawu xe mɔ na Satana be mewu Hiob o. (Hiob 2:6) Le Mose ƒe ŋkekea me la, Yehowa ɖee fia be yeƒe ŋusẽ ƒo akunyawɔla (alo madzikiwɔla) siwo nɔ Egipte la ƒe ŋusẽ ta. (2 Mose 8:18; 9:11) Esi Yehowa na ŋusẽ Yesu ta la, enya Satana kple gbɔgbɔ vɔ̃wo ɖa tso dziƒo ɖe anyigba dzi heto esia me ɖee fia be yeƒe ŋusẽ ƒo woƒe ŋusẽ ta. Eye le etsɔ si gbɔna kpuie me la, woatsɔ wo ade aʋli me, eye womagate ŋu awɔ nu vevi ame aɖeke o.—Nyaɖ. 12:9; 20:2, 3.\n15 Kpeɖodzi geɖewo li siwo ɖee fia be Yehowa le eƒe amewo ta kpɔm egbea. Bu nya sia ŋu kpɔ: Míele gbeƒã ɖem hele nyateƒea fiam amewo le anyigbaa ƒe akpa sia akpa. (Mat. 28:19, 20) Esia wɔe be míekloa nu le Abosam ƒe dɔwɔwɔ vɔ̃wo dzi. Kakaɖedzitɔe la, ne ɖe Satana ate ŋui la, anye ne etɔ te míaƒe dɔa keŋkeŋ, gake mate ŋui o. Eya ta, mele be gbɔgbɔ vɔ̃wo nadzi ŋɔ na mí o. Míenyae be “Yehowa ƒe ŋkuwo kpɔa afi sia afi le anyigba blibo la dzi, ne wòazã eƒe ŋusẽ atsɔ axɔ na ame siwo ku ɖe eŋu kple woƒe dzi blibo.” (2 Kron. 16:9) Ne míewɔa nuteƒe na Yehowa la, gbɔgbɔ vɔ̃wo mate ŋu agblẽ nu le mía ŋu ɖikaa o.\nYAYRA SIWO SUA AME SIWO LƆ̃ FAA YEHOWA KPE ÐE WO ŊU LA SI\n16-17. Gblɔ ale si gbegbe wòbia dzinɔameƒo hafi woate ŋu atsi tsitre ɖe gbɔgbɔ vɔ̃wo ŋu la ƒe kpɔɖeŋu ɖeka.\n16 Ebia dzinɔameƒo be míatsi tsitre ɖe gbɔgbɔ vɔ̃wo ŋu, vevietɔ, ne xɔlɔ̃wo alo ƒometɔ siwo lɔ̃ mí hafi la va tsi tsitre ɖe mía ŋu. Gake Yehowa yraa ame siwo ɖea dzinɔameƒo sia tɔgbi fiana. Bu nɔvinyɔnu aɖe si ŋkɔe nye Erica, si le Ghana ƒe kpɔɖeŋua ŋu kpɔ. Erica xɔ ƒe 21 esime wòlɔ̃ be woasrɔ̃ Biblia kpli ye. Esi wònye be fofoa nye bokɔnɔ ta la, edi be eya hã nawɔ ɖe woƒe kɔnu siwo ƒe ɖee nye be woaɖu lã siwo wotsɔ va sɔ na tɔgbui kukuwo la dzi. Esi Erica gbe ta la, ƒomea bu eƒe nuwɔnaa be enye bubu mademade wo tɔgbui kukuwo ŋu. Ƒomea xɔe se be tɔgbui kukuawo atsɔ tagbɔdɔ kple dɔléle bubuwo ahe to na yewo.\n17 Erica ƒe ƒometɔwo dze agbagba be yewoazi edzi wòawɔ ɖe kɔnua dzi, gake egbe be yemana ta o, togbɔ be esia bia be wòaʋu le aƒea me gɔ̃ hã. Ðasefo aɖewo xɔe be wòava nɔ yewo gbɔ. Alea ye Yehowa yra Erica be ƒome yeye su esi, ɛ̃, haxɔsetɔwo va zu nɔviaŋutsuwo kple nɔvianyɔnuwo. (Marko 10:29, 30) Togbɔ be Erica ƒe ƒometɔwo gbee eye wotɔ dzo eƒe nuwo gɔ̃ hã la, eyi edzi wɔ nuteƒe na Yehowa, exɔ nyɔnyrɔ, eye fifia, ezu gbesiagbe mɔɖela. Gbɔgbɔ vɔ̃wo medzi ŋɔ nɛ o. Eye Erica gblɔ tso eƒe ƒometɔwo ŋu be, “Medoa gbe ɖa gbe sia gbe be nye ƒometɔwo hã nava kpɔ yayra si gbegbe wònyena be woanya Yehowa kple ablɔɖe si gbegbe sua ame si be wòanye mía Mawu lɔ̃ame sia subɔla.”\n18. Ne míeɖo ŋu ɖe Yehowa ŋu la, yayra kawoe sua mía si?\n18 Ðewohĩ, womado mía dometɔ ɖe sia ɖe ƒe xɔse kpɔ le mɔ sia nu ya o. Ke hã, ehiã be mía dometɔ ɖe sia ɖe natsi tsitre ɖe gbɔgbɔ vɔ̃wo ŋu ahaɖo ŋu ɖe Yehowa ŋu. Ne míewɔ esia la, ayra mí le mɔ geɖe nu eye Satana ƒe alakpanyawo makplɔ mí atra o. Azɔ hã, vɔvɔ̃ na gbɔgbɔ vɔ̃wo mana míatsi dzodzodzoe o. Eye, ƒo wo katã ta la, mía kple Yehowa dome anɔ kplikplikpli. Nusrɔ̃la Yakobo ŋlɔ bena: “Mibɔbɔ mia ɖokui ɖe Mawu te; ke mitsi tsitre ɖe Abosam ŋu, eye asi le mia gbɔ. Mite ɖe Mawu ŋu, eye ate ɖe mia ŋu.”—Yak. 4:7, 8.\nAleke gbɔgbɔ vɔ̃wo kplɔa amewo trana egbea?\nAleke Yehowa kpena ɖe mía ŋu míetsia tsitre ɖe gbɔgbɔ vɔ̃wo ŋu?\nNe míetsi tsitre ɖe gbɔgbɔ vɔ̃wo ŋu la, yayra kawoe míekpɔna?\nHADZIDZI 150 Di Mawu Be Nàkpɔ Ðeɖe\n^ mm. 5 Yehowa xlɔ̃ nu mí lɔlɔ̃tɔe tso gbɔgbɔ vɔ̃wo kple ale si woate ŋu agblẽ nu le mía ŋui la ŋu. Aleke gbɔgbɔ vɔ̃wo dzea agbagba be yewoakplɔ amewo atrae? Afɔ kawoe míate ŋu aɖe be míatsi tsitre ɖe gbɔgbɔ vɔ̃wo ŋu? Nyati sia akpe ɖe mía ŋu míade dzesi ale si Yehowa kpena ɖe mía ŋu be míaƒo asa na woƒe ŋusẽkpɔɖeamedzi.\n^ mm. 3 NYA AÐEWO ME ÐEÐE: Gbɔgbɔyɔyɔ nye dzixɔse kple nuwɔna siwo nana ame nɔa kadodo me kple gbɔgbɔ vɔ̃wo la me léle ɖe asi. Nenema kee nye dzixɔse si nye be gbɔgbɔ aɖe le amegbetɔ me si yia edzi nɔa agbe le amea ƒe ku megbe, si tea ŋu ƒoa nu kple agbagbeawo, vevietɔ, to ŋɔliyɔla dzi la hã. Adzewɔwɔ kple afakaka hã nye gbɔgbɔyɔyɔ. Le nyati sia me la, madzikiwɔwɔ fia nuwɔna siwo do ƒome kple vivimeŋusẽwo kple ŋusẽ si gbɔ amegbetɔwo tɔ ŋu. Nenema kee nye dzoɖuɖu ame kple gbesasa de ame hã. Menye ameflunuwɔna si me ameflulaa nɔa eƒe asiwo ʋãm kabakaba le, si ame aɖewo wɔna tsɔ ɖea modzaka na amewo lae wònye o.\n^ mm. 12 Menye hamemetsitsiwo ƒe dɔe wònye be woade sewo ɖe modzakaɖeɖe nu o. Ke boŋ, ele be Kristotɔ ɖe sia ɖe nawɔ eya ŋutɔ ƒe dzitsinya si wòtsɔ Biblia na hehee la ŋu dɔ ne ele nu si wòaxlẽ, haƒoƒo si wòase, alo film si wòakpɔ la tiam. Ƒome ƒe ta siwo dze nunya la kpɔa egbɔ be nu siwo yewoƒe ƒomea tsɔ ɖea modzakae la wɔ ɖeka kple Biblia me gɔmeɖosewo.—Kpɔ jw.org® dzi nyati si nye “Ðe Yehowa Ðasefowo Dea Se Ðe Video, Agbalẽ Alo Hadzidzi Aɖewo Nua?” Àkpɔe le, MÍA ŊU NYAWO > NYA SIWO AMEWO BIANA EDZIEDZI.\n^ mm. 54 NU SI LE EDZI YIM LE NƆNƆMETATAA ME: Yesu, míaƒe Fia sẽŋu si le dziƒo la, le ŋgɔ na mawudɔlawo ƒe aʋakɔ gã aɖe. Yehowa ƒe fiazikpuia le wo tame ɖaa.


Yohanes 5 | Biblia Le Internet Dzi | Xexe Yeye Gɔmeɖeɖe (1984)\n5 Le nu siawo megbe la, Yudatɔwo ƒe ŋkekenyui aɖe ɖo, eye Yesu yi Yerusalem. 2 Ke ta aɖe le Yerusalem le alẽgbo la ŋu, si woyɔna le Hebrigbe me be Betzata, eye xɔdomemɔ atɔ̃ siwo tame wogbã la le afi ma. 3 Dɔnɔ gbogbo aɖewo, siwo nye ŋkuagbãtɔwo, atatututɔwo, kple titilélawo, mlɔ anyi ɖe afi ma. 4 * —— 5 Ke ŋutsu aɖe nɔ afi ma, si nɔ dɔ lém ƒe blaetɔ̃ vɔ enyie nye ema. 6 Esi Yesu kpɔ ŋutsu sia le anyimlɔƒe, eye wònya be ɣeyiɣi didi aɖee nye ema wònɔ dɔ lém la, egblɔ nɛ be: “Èdi be yeƒe lãme nasẽa?” 7 Dɔnɔa ɖo eŋu nɛ be: “Aƒetɔ, ame aɖeke mele asinye, si akɔm ada ɖe ta la me ne woblu tsia o; gake kaka mava la, ame bubu ɖoa eme do ŋgɔ nam.” 8 Yesu gblɔ nɛ be: “Tso, tsɔ wò aba, eye nàzɔ.” 9 Tete ŋutsu la ƒe lãme sẽ enumake, eye wòtsɔ eƒe aba, eye wòte zɔzɔ. Ke gbe ma gbe nye sabat. 10 Eya ta Yudatɔwo te gbɔgblɔ na ame si ŋu woda gbe le la be: “Egbee nye Sabat, eye se meɖe mɔ be nàtsɔ aba o.” 11 Gake eɖo eŋu na wo be: “Ame si na nye lãme sẽ lae gblɔ nam be: ‘Tsɔ wò aba, eye nàzɔ.’” 12 Wobiae be: “Ame kae nye ame ma si gblɔ na wò be: ‘Tsɔe, eye nàzɔ’?” 13 Gake ame si ŋu woda gbe le la menya ame si wònye o, elabena Yesu dzo le afi ma, le esi ameha aɖe le teƒea ta. 14 Le nu siawo megbe la, Yesu kpɔe le gbedoxɔa me, eye wògblɔ nɛ be: “Kpɔ ɖa, wò lãme sẽ. Mègawɔ nu vɔ̃ azɔ o, bene nu si vɔ̃ɖi wu esia nagadzɔ ɖe dziwò o.” 15 Ŋutsu la yi ɖagblɔ na Yudatɔwo be Yesue na yeƒe lãme sẽ. 16 Le esia ta Yudatɔwo yi edzi ti Yesu yome, elabena enɔ nu siawo wɔm le Sabat dzi. 17 Gake eɖo eŋu na wo be: “Fofonye le dɔ wɔm va se ɖe fifia, eye nye hã meyi edzi le dɔ wɔm.” 18 Le nya sia koŋ ta la, Yudatɔwo gate mɔnu geɖe wu didi le eŋu be yewoawui, elabena menye ɖeko wònɔ dadam le Sabat la dzi o, ke enɔ Mawu hã yɔm be ye Fofo, hetsɔ eɖokui nɔ sɔsɔm kple Mawu. 19 Eya ta Yesu yi edzi ɖo eŋu na wo gblɔ be: “Vavã, vavã mele egblɔm na mi be: Vi la mate ŋu awɔ nu ɖeka pɛ hã le eɖokui si o, negbe nu siwo wòkpɔ Fofo la wòle wɔwɔm la ko. Elabena nu sia nu si Ame ma wɔna la, nu siawo Vi la hã wɔna nenema ke. 20 Elabena Fofo la lɔ̃a Vi la, eye wòtsɔa nu siwo katã eya ŋutɔ wɔna la fianɛ, eye atsɔ dɔ siwo lolo wu esiawo la afiae, bene wòawɔ mo yaa na mi. 21 Elabena ale si ko Fofo la fɔa ame kukuwo hegbɔa agbe wo la, nenema kee Vi la hã gbɔa agbe ame siwo wòdi. 22 Elabena Fofo la medrɔ̃a ʋɔnu ame aɖeke o, ke boŋ etsɔ ʋɔnudɔdrɔ̃ la katã de asi na Vi la, 23 bene amewo katã nade bubu Vi la ŋu abe ale si ko wodea bubu Fofo la ŋu ene. Ame si medea bubu Vi la ŋu o la, medea bubu Fofo si dɔe ɖa la hã ŋu o. 24 Vavã, vavã mele egblɔm na mi be: Ame si sea nye nya, eye wòxɔa ame si dɔm ɖa la dzi sena la, agbe mavɔ le esi, eye mevaa ʋɔnudɔdrɔ̃ me o, ke boŋ eto ku me yi agbe me. 25 “Vavã, vavã mele egblɔm na mi be: Gaƒoƒo la gbɔna, eye wòde azɔ, esime ame kukuwo ase Mawu ƒe Vi la ƒe gbe, eye ame siwo ɖo to la anɔ agbe. 26 Elabena abe ale si agbe le Fofo la ŋutɔ me ene la, nenema kee wòɖe mɔ na Vi la hã be agbe nanɔ eya ŋutɔ me. 27 Eye wòna ŋusẽ eyama be wòadrɔ̃ ʋɔnu, elabena Amegbetɔvi wònye. 28 Esia megawɔ mo yaa na mi o, elabena gaƒoƒo la gbɔna, esi me ame siwo katã le ŋkuɖodziyɔdowo me la ase eƒe gbe, 29 eye woado go, ame siwo wɔ nu nyuiwo la, hena agbe ƒe tsitretsitsi, ame siwo wɔ nu vlowo la, hena ʋɔnudɔdrɔ̃ ƒe tsitretsitsi. 30 Nyemate ŋu awɔ nu ɖeka pɛ hã le ɖokuinye si o; ale si mesena la, nenema medrɔ̃a ʋɔnu; eye ʋɔnu si medrɔ̃na la le dzɔdzɔe, elabena nyemedia nye ŋutɔ nye lɔlɔ̃nu o, ke ame si dɔm ɖa la ƒe lɔlɔ̃nu boŋ. 31 “Ne nye ŋutɔ ɖeka koe ɖia ɖase tso ɖokuinye ŋu la, ekema nye ɖaseɖiɖi la menye nyateƒe o. 32 Ame bubu aɖe li, si ɖia ɖase tso ŋunye, eye menya be ɖase si wòɖina tso ŋunye la nye nyateƒe. 33 Miedɔ amewo ɖo ɖe Yohanes gbɔ, eye wòɖi ɖase na nyateƒe la. 34 Ke hã, nyemexɔa amegbetɔ ƒe ɖaseɖiɖi o, gake mele nya siawo gblɔm bene miakpɔ ɖeɖe. 35 Ame ma nye akaɖi si nɔ bibim henɔ keklẽm, eye mielɔ̃ be yewoakpɔ dzidzɔ gã aɖe le eƒe kekeli la me hena ɣeyiɣi kpui aɖe. 36 Gake ɖaseɖiɖi si lolo wu Yohanes tɔ la le asinye, elabena dɔ siwo tututu Fofonye de asinye be mawɔ awu enu, dɔ siwo tututu wɔm mele la, woawoe le ɖase ɖim le ŋunye be Fofo lae dɔm ɖa. 37 Eye Fofo si dɔm ɖa la ŋutɔ ɖi ɖase tso ŋunye. Miese eƒe gbe ɣeaɖekeɣi kpɔ o, eye miekpɔ eƒe mo hã o; 38 eye eƒe nya la mekpɔtɔ le mia me o, elabena miexɔa ame si tututu wòdɔ ɖa la dzi sena o. 39 “Miele Ŋɔŋlɔawo me dzrom tsitotsito, elabena miesusuna be yewoato wo dzi akpɔ agbe mavɔ; eye woawo kee le ɖase ɖim tso ŋunye. 40 Evɔ miedi be yewoava gbɔnye, ne miakpɔ agbe o. 41 Nyemelɔ̃na xɔa kafukafu tso amewo gbɔ o, 42 gake menyae nyuie be Mawu ƒe lɔlɔ̃ mele mia me o. 43 Meva le Fofonye ƒe ŋkɔ me, gake miexɔm o; ne ame bubu aɖe va le ye ŋutɔ ƒe ŋkɔ me la, anye ne miaxɔ ame ma ya. 44 Aleke miawɔ axɔe ase, esi miele kafukafu xɔm tso mia nɔewo gbɔ, eye miele kafukafu si tso Mawu ɖeka kolia gbɔ ya dim o? 45 Migasusu be matso mia nu na Fofo la o; ame aɖe li si tsoa mia nu; eyae nye Mose, ame si dzi mieda miaƒe mɔkpɔkpɔ ɖo. 46 Le nyateƒe me la, ɖe miexɔ Mose dzi se la, ne miexɔ nye hã dzinye se, elabena eyama ŋlɔ nu tso ŋunye. 47 Ke ne miexɔ nu siwo ame ma ŋlɔ la dzi se o ɖe, aleke miawɔ axɔ nye nyawo dzi ase?”


Luka 11 - Holy Bible [Ewe Bible 1913] - (Luk 11)\nEye wòva ve me bena, esi wòle gbe ɖom ɖa le teƒea ɖe, eye wòdzudzɔ la, eƒe nusrɔ̃lawo dometɔ ɖeka gblɔ nɛ bena: Aƒetɔ, fia gbedodoɖa mi, abe alesi Yohanes fia eƒe nusrɔ̃lawo ene.\nEye wògblɔ bena: Ne miele gbe dom ɖa la, migblɔ bena: Mía Fofo, si le dziƒowo, wò ŋkɔ ŋuti nakɔ! Wò fiaɖuƒe nava! Woawɔ wò lɔlɔ̃nu le anyigba dzi, sigbe alesi wowɔna le dziƒo ene!\nNa miaƒe abolo, si asu mia nu gbesiagbe la mi!\nEye wògblɔ na wo bena; Mia dometɔ ka si xɔlɔ̃ anɔ, eye wòayi egbɔ le zãtitina, eye wòagblɔ na bena; Xɔ̃, do abolo etɔ̃ nam;\nelabena xɔ̃nyea ɖe tso mo dzi va gbɔnye, ke naneke mele asinye maɖo ekɔme o;\neye ɖe ame ma aɖo eŋu nɛ le xɔa me agblɔ bena: Megaɖe fu nam o; ʋɔ la le tutu xoxo, eye vinyewo le aba dzi kplim, nyemate ŋu afɔ ana wò o mahã?\nMele egblɔm na mi bena: Ne mefa, eye wònae le xɔlɔ̃, si wònye nɛ ta o la, ekema le fu, si ɖem wòle nɛ ta la ato, eye wòanae alesi nu dim wòle.\nEye nye la mele egblɔm na mi bena: Mibia nu, eye woana mi; midi nu, eye miakpɔ; miƒo ʋɔa, eye woaʋui na mi.\nElabena amesiame, si le nu biam la, exɔna: eye amesi le nu dim la, ekpɔna; eye amesi le ʋɔa ƒom la, woʋunɛ nɛ.\nKe fofo ka le mia dome, si via abia aboloe, eye wòana kpee, alo tɔmelã, eye wòana dae de tomelã teƒe mahã?\nAlo ne abia koklozi la, wòana dziɖegbee mahã?\nAzɔ mí, amesiwo nye ame vɔ̃ɖiwo, mienya alesi miana nunana nyui mia viwo, ʋuu keke Fofo, si le dziƒo la, mana Gbɔgbɔ kɔkɔe amesiwo bianɛ la o mahã? Yesu he nya ɖe farisitɔ, siwo di bena, yewoado vloe bebia dzesi tso dziƒo la ŋuti.\nEye wòle gbɔgbɔ vɔ̃ maƒo nu nyãm. Eye wòva ve me, esi gbɔgbɔ vɔ̃ la do go la, ame maƒonu la ƒo nu, eye amehawo ƒe mo wɔ yaa.\nKe wo dometɔa ɖewo gblɔ bena: Enyã gbɔgbɔ vɔ̃wo do go to Beelzebul, si nye gbɔgbɔ vɔ̃wo ƒe fia la dzi.\nEye bubuwo le etem kpɔ hele dzesi dim tso egbɔ tso dziƒo.\nKe esi wonyã woƒe tamesusuwo la, egblɔ na wo bena: Fiaɖuƒe sia fiaɖuƒe, si ma ɖe ye ŋutɔ ɖokui ŋuti la, ezu aƒedo, eye xɔ mũ dze xɔ dzi.\nEye ne Satana hã ma ɖe ye ŋutɔ ŋuti la, aleke eƒe fiaɖuƒe la anɔ anyii mahã? Elabena miegblɔ bena, menya gbɔgbɔ vɔ̃wo ɖo goe to Beelzebul dzi.\nEye nye la, ne menya gbɔgbɔ vɔ̃wo ɖo goe to Beelzebul dzi la, ekema mia viwo la, ameka dzie woto nyã wo do goe mahã? Le esia ta woawo azu miaƒe ʋɔnudrɔ̃lawo.\nKe ne menya gbɔgbɔ vɔ̃wo do go to Mawu ƒe asibide dzi la, ekema mawufiaɖuƒe la ɖi ɖe mi.\nke ne ŋusẽtɔ wu eya va dze edzi, eye woɖu edzi la, atsɔ eƒe aʋawɔnu blibo, si ŋu wòle dzi ɖom ɖo la, le egbɔ, eye wòamã eƒe aboyonuwo me.\nAmesi ke mele dzinye o la, eya tsi tre ɖe ŋunye; eye amesi ke meƒoa ƒu kplim o la, ekana hlẽna.\nEsi gbɔgbɔ bliba la do go le ame la me la, eyi ɖato ƒuƒuiƒewo le dzudzɔ dim: eye esi mekpɔe o la, egblɔ bena: Magbugbɔ ayi ɖe aƒe, si me metso va la me.\nEye esi wòva la, ekpɔe wòle kpɔkplɔ, eye woɖo atsyɔ̃ nɛ.\nTete la wòdzo heyi ɖatsɔ gbɔgbɔ bubu adre, siwo vɔ̃ɖi wu ye ŋutɔ hekpe ɖe eɖokui ŋuti, eye woyi ɖe eme, eye wonɔ afima, eye amesia ƒe anyinɔnɔ mlɔetɔ va vɔ̃ɖi wu gbãtɔ.\nEye wòva ve me, esi wògblɔ nusiawo la, nyɔnua ɖe kɔ eƒe gbe dzi le ameha la dome gblɔ nɛ bena: Woayra dɔ, si me nènɔ, kple no, si nènɔ.\nKe eya gblɔ bena: Ẽ, Woayra amesiwo le mawunya la sem, eye wole edzi wɔm la boŋ.\nEye esi amehawo le ƒu ƒom ɖe egbɔ la, ede asi gbɔgblɔ me bena: Dzidzime sia enye dzidzime vɔ̃ɖi; ele dzesi ɖim, eye womele dzesia ɖeke na gee o, negbe Yona ƒe dzesi la ko.\nElabena sigbe alesi Yona zu dzesi na Niniwe-tɔwo la, nenema ke Amegbetɔvi la hã lanyee na dzidzime sia.\nDziehe-fianyɔnu la atsi tre le ʋɔnudɔdrɔ̃ la me kple dzidzime sia ƒe ŋutsuwo, eye wòabu fɔ wo; elabena etso anyigba seƒe ke va Salomo ƒe nunya se ge; eye kpɔ ɖa, amesi wu Salomo, le afisi!\nNiniwe-ŋutsuwo atsi tre le ʋɔnudɔdrɔ̃ la me kple dzidzime sia, eye woabu fɔe; elabena wotrɔ le woƒe dzi me le Yona ƒe gbeƒãɖeɖe nu, eye kpɔ ɖa, amesi wu Yona, le afisi!\nEye amea ɖeke mesia akaɖi dana ɖe ɣaɣlaƒe alo afianu te o, ke ɖe akaɖiti dzi boŋ, bena amesiwo le yiyim ɖe eme la, nakpɔ kekeli.\nŊutilã ƒe akaɖi enye wò ŋku; ne wò ŋku dzi dza la, wò ame blibo la katã hã me lakɔ; ke ne evɔ̃ɖi la, wò ame blibo la katã hã me lado viviti.\nEyaŋuti kpɔ nyuie, bena kekeli, si le mewò la, naganye viviti o.\nAzɔ, ne wò ŋutilã blibo la me klẽ, eye afia ɖeke medo viviti o la, eme; blibo la katã laklẽ, abe alesi akaɖi kple eƒe keklẽ klẽna na wò ene.\nEye esi wòle nu ƒom la, farisitɔa ɖe de kuku nɛ be, wòava ɖu nu le ye gbɔ, eye esi wòyi ɖe eme la, ebɔbɔ nɔ anyi.\nKe esi farisitɔ la kpɔe la, eƒe mo wɔ yaa bena, mele tsi gbã, hafi le nua ɖu ge o.\nEye Aƒetɔ la gblɔ nɛ bena: Mi egbe farisitɔwo, mieklɔa kplu kple agba ŋuti, ke mia me yɔ fũ kple adzodada kple vɔ̃ɖinyenye.\nMi movitɔwo! Alo ɖe menye amesi wɔ eŋuti la, wɔ eme hã o mahã?\nGake mietsɔ nusiwo le eme la, wɔ nunana na ame dahewo, eye kpɔ ɖa, nuwo katã le dzadze na mi.\nKe baba na mi farisitɔwo! Elabena mienaa ahamee kple ƒãglo kpakple ama bubu ƒomeviwo katã ƒe ewolia, eye mietoa ʋɔnudɔdrɔ̃ kple Mawu ƒe lɔlɔ̃ ŋuti; ke esiawo le be, miawo, eye miagagblẽ ekeme hã ɖi mawɔmawɔ o.\nBaba na mi farisitɔwo! Elabena mielɔ̃a nɔƒe gbãtɔwo nanɔ le ƒuƒoƒewo, kple gbedonamewo le ablɔwo me.\nBaba na mi! Elabena miele abe yɔdo, siwo mele dzedzem o ene, eye amesiwo le wo dzi zɔm la, womenyɛ o.\nKe sefialawo dometɔ ɖeka: xɔ dzi gblɔ nɛ bena: Nufiala, esi nègblɔ esiawo la, èdzu miawo hã.\nEye wògblɔ bena: Baba na mi sefialawo hã! Elabena mietsɔa agba kpekpe, siwo wu tsɔtsɔ la, ɖoa amewo dzi, eye mia ŋutɔwo la mietsɔa miaƒe asibide ɖeka ka agbawo ŋu o.\nBaba na mi! Elabena mieɖɔa nyagblɔɖilawo ƒe yɔdowo ɖo, ke mia fofowoe wui wo.\nAle míenye ɖaseɖilawo, eye miefiaa kpɔɖeŋu be, mia fofowo ƒe nuwɔwɔ la nyo mia ŋu; elabena woawoe wu wo, ke miawoe ɖoa woƒe yɔdowo ɖo.\nLe esia ta hã Mawu ƒe nunya gblɔ bena: Madɔ nyagblɔɖilawo kple apostolowo aɖo ɖe wo gbɔ, eye woawu wo dome ɖewo, eye woati wo yome,\nbena woabia nyagblɔɖila, siwo katã ƒe ʋu woda, ahe tso xexeme ƒe gɔmedzedze ta, atso dzidime sia si me\ntso Abel ƒe ʋu dzi vaseɖe Zaxarya, amesi wowu le vɔsamlekpui kple xɔ la domee la, ƒe ʋu la dzi. Ẽ, mele egblɔm na mi bena: Woabiae atso dzidzime sia si me.\nBaba na mi sefialawo! Elabena mietsɔ nunya ƒe safui la dzoe, mia ŋutɔwo mieyi ɖe eme o, eye amesiwo le yiyim ɖe eme la, miexe mɔ na wo.\nEye esi wòdo go tso afima la, agbalẽfialawo kple farisitɔwo lée ɖe do me vevie ŋutɔ, eye wole aɖe dem nu me nɛ le nu geɖewo ŋuti,\nhele eŋu dzɔm, be woadi nyaa ɖe atso eƒe nu me.


Aleke Nàwɔ Ate Ðe Mawu Ŋu | Te Ðe Yehowa Ŋu\nGBE BUBU Afrikaans Albanian Amharic Arabic Armenian Aymara Baoule Bengali Bicol Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Haitian Creole Hausa Hiligaynon Hindi Hungarian Iloko Indonesian Italian Japanese Kikuyu Kiluba Kinyarwanda Kirghiz Kirundi Kisonge Kongo Korean Kwanyama Latvian Lingala Lithuanian Luganda Luo Macedonian Malagasy Malayalam Maltese Myanmar Ndebele (Zimbabwe) Ndonga Niuean Norwegian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Sango Sepedi Serbian Sesotho (Lesotho) Setswana Seychelles Creole Shona Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tamil Thai Tigrinya Tiv Tok Pisin Tongan Tshiluba Tsonga Turkish Twi Ukrainian Umbundu Uruund Venda Vietnamese Xhosa Yoruba Zulu\nÈsee le ɖokuiwò me be yete ɖe Mawu ŋua? Ewɔna na ame geɖe be esia manya wɔ kura o. Ame aɖewo bui be eɖe eɖokui ɖa kura tso amegbetɔwo gbɔ; dzi ɖe le ame bubuwo ƒo le esi wobui be yewomedze ate ɖe eŋu o ta. Gake Biblia de dzi ƒo na mí lɔlɔ̃tɔe be: “Mite ɖe Mawu ŋu, eye wòate ɖe mia ŋu.” (Yakobo 4:8) Ena kakaɖedzi esubɔlawo gɔ̃ hã be: “Nye Yehowa, wò Mawu, amesi le gbɔgblɔm na wò be, megavɔ̃ o, makpe ɖe ŋuwò lae lé wò nuɖusi ɖe asi.”—Yesaya 41:13.\nAleke míawɔ hafi mía kple Mawu dome nanɔ kplikplikpli alea? Le xɔlɔ̃wɔwɔ ɖesiaɖe me la, amea nyanya, ŋudzedzekpɔkpɔ ɖe eƒe nɔnɔme tɔxɛwo ŋu kple asixɔxɔ dede wo ŋu dzie ƒomedodoa nɔa te ɖo. Eyata Mawu ƒe nɔnɔmewo kple alesi wòwɔa nui, siwo woɖe fia le Biblia me, nye nu vevi siwo ŋu wòle be míasrɔ̃ nu tsoe. Ne míede ŋugble le alesi Yehowa ɖea nɔnɔme siawo dometɔ ɖesiaɖe fianae ŋu, ne míedze si alesi Yesu Kristo ɖe wo fia bliboe, kple ne míenya alesi míawo hã míate ŋu atu wo ɖoe la, ate mí ɖe Mawu ŋu. Míakpɔe be Yehowae dze anye xexeame katã ƒe Dziɖulagã deblibo la. Gakpe ɖe eŋu la, eyae nye Fofo si mí katã míehiã. Esi wònye ŋusẽtɔ, dzɔdzɔetɔ, nunyala, kple lɔlɔ̃tɔ ta la, megblẽa via wɔnuteƒewo ɖi gbeɖe o.\nNeva eme be agbalẽ sia nakpe ɖe ŋuwò nàte ɖe Yehowa Mawu ŋu geɖe wu, be ƒomedodo si me magblẽ gbeɖe o nanɔ mia kplii dome, ale be nànɔ agbe akafui yi ɖe mavɔmavɔ me.\nTe Ðe Yehowa Ŋu—Ŋgɔdonya


SELTERS, Germany—Le September 16, 2014 dzi la, Brandenburg Ŋkuɖodzi Ƒe Habɔbɔ awɔ wɔna vevi aɖe atsɔ aɖo ŋku kufia si wotso na August Dickmann hewui le Sachsenhausen fuwɔamegakpɔ me la ƒe ƒe 75 lia dzi. Aƒetɔ August Dickmann ye nye ame gbãtɔ si gbe asrafodɔwɔwɔ ɖe dzitsinya ta eye Nazitɔwo wui le dutoƒo le Xexemeʋa II me.\nAugust Dickmann, ƒe 1936 lɔƒo.\nWolé Aƒetɔ Dickmann de ga le October 1937 me le Sachsenhausen fuwɔamegakpɔ me le Yehowa Ðasefowo ƒe dzixɔse siwo me wòlé ɖe asi ta. Esi Xexemeʋa II dze egɔme le ƒe 1939 me ƒe ŋkeke etɔ̃ megbe la, adzamekpovitɔwo lé Aƒetɔ Dickmann eye wobia tso esi be wòade asi asrafogbalẽvi te ahazu Germanytɔwo ƒe asrafo. Esi Aƒetɔ Dickmann gbe la, wolée de ame ɖekɛ gaxɔ me eye gaxɔdzikpɔla bia tso SS-srafowo ƒe amegã si be wòaɖe mɔ na ye yeawu Aƒetɔ Dickmann le etɔ gamenɔlawo katã ŋkume. Le September 15, 1939 dzi la, wozi Yehowa Ðasefo alafa geɖe siwo dome Aƒetɔ Dickmann nɔvi kpamkpam Heinrich hã le la dzi be woakpɔ ewuwu teƒe. Le ŋkeke eve megbe la, nyadzɔdzɔgbalẽ si nye The New York Times gblɔ tso Germany be: “Asrafowo da tu August Dickmann si xɔ 29 . . . wòku.” Nyadzɔdzɔgbalẽa gblɔ kpee be esi wògbe be yemawɔ asrafodɔ o “le eƒe mawusubɔsubɔ tae” wowui ɖo.\nLe September 18, 1999 dzi la, wowɔ ŋkuɖodzikpe aɖe ɖe Sachsenhausen fuwɔamegakpɔ si me wònɔ tsã la ƒe gli aɖe ŋu tsɔ de bubu Yehowa Ðasefo 890 kple edzivɔ siwo wode ga le afi ma la ŋu. Wogawɔ ŋkuɖodzikpe bubu aɖe hã tsɔ de bubu Aƒetɔ Dickmann ŋu.\nWoadze ŋkuɖodzizã 75 lia gɔme le afi si Aƒetɔ Dickmann ƒe ŋkuɖodzikpea le, eyome woava ƒo nuƒo aɖewo le afi si gamenɔlawo ƒe nuɖaƒe nɔ tsã. Wokpe amegã Detlef Garbe, ame si ɖo Neuengamme Fuwɔamegakpɔ Ƒe Ŋkuɖodzi, si ganye edzikpɔla la be wòava ƒo nuƒo le afi sia.


Nepal Anyigbaʋuʋua Ŋuti Nya Yeyewo: Ðasefowo Le Kpekpeɖeŋunadɔwo Wɔm\nGBE BUBU Afrikaans Albanian Armenian Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Kikaonde Kinyarwanda Kirundi Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Setswana Sinhala Slovak Slovenian Spanish Swahili Swedish Tagalog Turkish Ukrainian Xhosa\nKATHMANDU si le Nepal—Yehowa Ðasefo siwo tso Bangladesh, Germany (Allemagne), India, Japan, Switzerland (Suisse) kple Amerika wɔ ɖeka le kpekpeɖeŋu nam ame siwo ŋu anyigba si ʋuʋu le Nepal le April 25, 2015 dzi gblẽ nu le. Anyigbaʋuʋu sia wu ame akpe geɖewo, eye Yehowa Ðasefo ɖeka kple via eve hã ƒe agbe tsi eme. Anyigba gaʋuʋu le Nepal ake le May 12, 2015 dzi. Gake Ðasefoawo gblɔ be nu vevi boo mewɔ yewoƒe hamevi aɖeke le anyigbaʋuʋu evelia sia me o, wo dometɔ aɖeke meku o, eye megblẽ nu boo le woƒe nunɔamesiwo hã ŋu o.\nYehowa Ðasefowo naa nuɖuɖu woƒe haxɔsetɔwo kple ame bubu siwo ŋu anyigbaʋuʋua gblẽ nu le la zi eve gbe sia gbe.\nLe ŋkeke si kplɔ anyigbaʋuʋu gbãtɔa ɖo la, Yehowa Ðasefowo ƒe alɔdzedɔwɔƒe si le Nepal ƒe ame dɔdɔwo yi ɖakpɔ woƒe hame ɖe sia ɖe me tɔwo ɖa le Kathmandu Balime, si nye afi si anyigbaʋuʋua nu sẽ wu le ne woanya ame siwo ŋu anyigbaʋuʋua gblẽ nu le la ƒe hiahiãwo. Anyigbaʋuʋua gbã Ðasefowo ƒe aƒe 38 keŋkeŋ eye wògblẽ nu le woƒe aƒe 126 bubuwo hã ŋu. Wona dzeƒe woƒe hametɔ siwo ƒe aƒewo dome gblẽ la le woƒe haxɔsetɔwo ƒe aƒe me, eye wona dzeƒe wo dometɔ bubuwo hã le woƒe tadeaguƒe siwo woyɔna be Fiaɖuƒe Akpatawo me kple agbadɔ siwo wotu ɖe dogbadzi la me. Nepal alɔdzedɔwɔƒea te nuɖuɖuwo lɔlɔ yi na ame siwo dzi nu sia dzɔ ɖo. Eteƒe medidi o, nuɖuɖuawo va sɔ gbɔ ɖe edzi esi woƒe hametɔ siwo le Bangladesh, India kple Nepal ƒe du siwo nye Birgunj, Damauli, Mahendranagar kple Pokhara me hã lɔ nuɖuɖuwo vae. Woɖo Kpekpeɖeŋunakɔmiti aɖe si le lɔlɔ̃nu faa dɔwɔla siwo tso India, Japan kple Nepal ƒe dɔwo dzi kpɔm wole xɔ tum na ame siwo ŋu anyigbaʋuʋua gblẽ nu le be woanɔ zazãm gbɔ.\nLɔlɔ̃nu faa dɔwɔla siwo tso Yehowa Ðasefowo ƒe alɔdzedɔwɔƒe si le Nepal le kpekpeɖeŋunanu siwo wolɔ tso Nepal ƒe du si nye Birgunj me la nu ƒom ƒu.\nAƒetɔ Reuben Thapaliya, si nye Yehowa Ðasefowo ƒe nyanuɖela le Nepal, gblɔ be: “Menye ame siwo ŋu anyigbaʋuʋua gblẽ nu le la ƒe ŋutilãmehiahiãwo ŋu koe míetsi dzi ɖo o, míetsi dzi ɖe ale si míado ŋusẽ wo le mawusubɔsubɔ me hã ŋu. To vovo na tsi, nuɖuɖu kple mlɔƒe didi na ameawo la, míetsɔ Biblia me nyawo hã le akɔ fam na wo.” Aƒetɔ Gary Breaux, si wodɔ ɖa tso Yehowa Ðasefowo ƒe dɔwɔƒegã ɖi tsa to nuto si me anyigbaʋuʋua gblẽ nu le la me le May 2 va se ɖe May 5, 2015 dzi, eye wòyi ɖakpɔ woƒe hamewo kple ƒome ɖekaɖekawo ɖa. Le May 4, 2015 dzi la, aƒetɔ Breaux ƒo nuƒo tɔxɛ aɖe si wotu ɖe Biblia dzi eye amewo kpɔ wɔnaa tẽe to videokadodowo dzi le hame siwo le nuto bubuwo me hã me. Tsɔ kpe ɖe eŋu la, aƒetɔ Kenji Chichii si wodɔ ɖa tso Yehowa Ðasefowo ƒe alɔdzedɔwɔƒe si le Japan hã va ɖo le May 5, 2015 dzi. Eya hã yi ɖakpɔ ƒomewo ɖa eye wòƒo nuƒo siwo wotu ɖe Biblia dzi tsɔ de dzi ƒo na wo.\nAme dɔdɔ si tso Yehowa Ðasefowo ƒe dɔwɔƒegã Gary Breaux (le ɖusime), le ŋku lém ɖe nu siwo gblẽ le aƒe aɖe ŋu la ŋu.\nYehowa Ðasefowo ƒe alɔdzedɔwɔƒe si le Germany dɔ Yehowa Ðasefo aɖewo ɖa, wo dometɔ ɖeka nye ɖɔkta si dea ame alɔ̃ me, ɖeka nye amekola, ɖeka hã nye dɔnɔdzikpɔla eye bubu hã nye dɔnɔdzikpɔla si kpɔa nudzɔdzɔ kpatawo gbɔ. Ame siawo zãa atike siwo Ðasefo siwo le Bangladesh, India kple Japan ɖo ɖa la kple dɔwɔnu siwo wozãna le amekoko kple dɔwɔwɔ na ame siwo xɔ abi vevie me siwo wotea ŋu tsɔna yia teƒeteƒewo bɔbɔe la tsɔ kpɔ ame siwo dze afɔku la gbɔ le Fiaɖuƒe Akpatawo me le afi si anyigbaa ʋuʋu le, eye wowɔ dɔ aduadu kple Nepal Kpekpeɖeŋunakɔmiti la.\nLɔlɔ̃nu faa dɔwɔlawo le nuɖuɖu nam amewo le Fiaɖuƒe Akpata me afi si woxɔ ame siwo ŋu anyigbaʋuʋua gblẽ nu le la ɖo.\nAƒetɔ J. R. Brown, si nye Yehowa Ðasefowo ƒe nyanuɖela le woƒe dɔwɔƒegã gblɔ be: “Míaƒe kpekpeɖeŋunadɔa ayi edzi ɖaa, elabena míenyae be ame siwo ŋu anyigbaʋuʋua gblẽ nu le la hiã nu geɖe wu ŋutilãmenuwo ko. Míaƒe haxɔsetɔ siwo le Nepal kple ame bubu siwo tsi agbe le anyigbaʋuʋu siawo me ate ŋu aka ɖe edzi be míayi edzi atsɔ Biblia me nyawo anɔ akɔ fam na yewo ahanɔ ŋutilãmekpekpeɖeŋu hã nam yewo. Míaŋlɔ wo be o, eye míaɖo ŋku wo dzi le míaƒe gbedodoɖawo me.”\nYehowa Ðasefowo Wɔ Kpekpeɖeŋunadɔwo Esi Ahom Si Woyɔna Be Pam Tu Megbe